ΚΑΝΟΝΙΣΜΌΣ (ΕΕ) αριθ. 332/2010 ΤΗΣ ΕΠΙΤΡΟΠΉΣ της 22ας Απριλίου 2010 για την τροποποίηση του παραρτήματος Ι του κανονισμού (ΕΚ) αριθ. 798/2008 όσον αφορά την καταχώριση του Ισραήλ στον κατάλογο τρίτων χωρών, εδαφών, ζωνών ή διαμερισμάτων (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 εισαγωγική φράση, το άρθρο 8 παράγραφος 1 πρώτο εδάφιο και το άρθρο 8 παράγραφος 4, την οδηγία 2009/158/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (2), και ιδίως το άρθρο 24 παράγραφος 2, Εκτιμώντας τα ακόλουθα: (1) Η οδηγία 2002/99/ΕΚ θεσπίζει τους γενικούς κανόνες υγειονομικού ελέγχου οι οποίοι διέπουν όλα τα στάδια της παραγωγής, μεταποίησης και διανομής στην Ένωση καθώς και την εισαγωγή από τρίτες χώρες προϊόντων ζωικής προέλευσης και προϊόντων που παράγονται από αυτά και τα οποία προορίζονται για ανθρώπινη κατανάλωση. Η εν λόγω οδηγία προβλέπει τη θέσπιση ειδικών όρων εισαγωγής για κάθε τρίτη χώρα ή ομάδα τρίτων χωρών, με βάση την κατάστασή τους ως προς την υγεία των ζώων. (2) Η οδηγία 2009/158/ΕΚ καθορίζει τους όρους υγειονομικού ελέγχου που διέπουν τις συναλλαγές εντός της Ένωσης, καθώς και τις εισαγωγές πουλερικών και αυγών για επώαση από τρίτες χώρες. Η εν λόγω οδηγία προβλέπει ότι τα πουλερικά πρέπει να εισάγονται από τρίτες χώρες απαλλαγμένες από τη γρίπη των πτηνών ή από τρίτες χώρες οι οποίες, αν και δεν είναι απαλλαγμένες από την εν λόγω νόσο, εφαρμόζουν μέτρα για το έλεγχό της τα οποία είναι τουλάχιστον ισοδύναμα με τα μέτρα που ορίζει η σχετική νομοθεσία της Ένωσης. (3) Ο κανονισμός (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και προϊόντα πουλερικών και για καθορισμό των απαιτήσεων κτηνιατρικής πιστοποίησης (3), ορίζει ότι τα εμπορεύματα που καλύπτονται από αυτόν πρέπει να εισάγονται στην Ένωση και να διαμετακομίζονται μέσω αυτής μόνον από τρίτες χώρες, εδάφη, ζώνες ή διαμερίσματα που απαριθμούνται στον πίνακα του μέρους 1 του παραρτήματος Ι του εν λόγω κανονισμού. (4) Σύμφωνα με τον εν λόγω κανονισμό, στην περίπτωση εκδήλωσης κρούσματος γρίπης των πτηνών υψηλής παθογονικότητας (HPAI) σε τρίτη χώρα, έδαφος, ζώνη ή διαμέρισμα που ήταν προηγουμένως απαλλαγμένα από τη νόσο αυτή, η συγκεκριμένη τρίτη χώρα, έδαφος, ζώνη ή διαμέρισμα θεωρείται εκ νέου απαλλαγμένο από τη γρίπη των πτηνών υψηλής παθογονικότητας (HPAI) εφόσον πληρωθούν οι ακόλουθοι όροι· οι προϋποθέσεις αυτές αφορούν την εφαρμογή πολιτικής εξολόθρευσης των πτηνών για τον έλεγχο της νόσου, συμπεριλαμβανομένου του κατάλληλου καθαρισμού και απολύμανσης όλων των προηγουμένως μολυσμένων εγκαταστάσεων. Επιπλέον, πρέπει να έχει διεξαχθεί επιτήρηση της γρίπης των πτηνών σύμφωνα με το μέρος II του παραρτήματος IV του εν λόγω κανονισμού, για διάστημα τριών μηνών μετά την ολοκλήρωση της πολιτικής εξολόθρευσης, καθώς και του καθαρισμού και της απολύμανσης. (5) Το Ισραήλ περιλαμβάνεται επί του παρόντος στο μέρος 1 του παραρτήματος Ι του κανονισμού (ΕΚ) αριθ. 798/2008 ως τρίτη χώρα απαλλαγμένη από την υψηλής παθογονικότητας γρίπη των πτηνών. Οι εισαγωγές προϊόντων πουλερικών στις οποίες εφαρμοζεται ο κανονισμός επιτρέπονται από ολόκληρο το έδαφος της εν λόγω τρίτης χώρας. (6) Το Ισραήλ κοινοποίησε στην Επιτροπή την εκδήλωση, στο έδαφός του, μίας εστίας γρίπης των πτηνών υψηλής παθογονικότητας του υποτύπου H5N1. (7) Εξαιτίας της επιβεβαιωμένης εκδήλωσης εστίας HPAI, το έδαφος του Ισραήλ δεν μπορεί πλέον να θεωρείται απαλλαγμένο από την εν λόγω νόσο και οι κτηνιατρικές αρχές του Ισραήλ έχουν αναστείλει αντίστοιχα την έκδοση κτηνιατρικών πιστοποιητικών για τα φορτία ορισμένων προϊόντων πουλερικών. Το Ισραήλ έχει επίσης εφαρμόσει πολιτική εξολόθρευσης των πτηνών για τον έλεγχο της νόσου και τον περιορισμό της εξάπλωσής της. (8) Τα στοιχεία που έχουν ληφθεί σχετικά με τα μέτρα ελέγχου της νόσου κοινοποιήθηκαν στην Επιτροπή. Τα εν λόγω στοιχεία και η επιδημιολογική κατάσταση στο Ισραήλ αξιολογήθηκαν από την Επιτροπή. (9) Τα έγκαιρα και αποφασιστικά μέτρα που έλαβε το Ισραήλ για τον περιορισμό της νόσου και το θετικό αποτέλεσμα της αξιολόγησης της επιδημιολογικής κατάστασης επιτρέπει τη μείωση των περιορισμών στις εισαγωγές στην Ένωση ορισμένων προϊόντων πουλερικών από τις ζώνες που έχουν προσβληθεί από τη νόσο, τις οποίες οι κτηνιατρικές αρχές του Ισραήλ έχουν θέσει υπό περιορισμό λόγω της εκδήλωσης εστίας γρίπης των πτηνών υψηλής παθογονικότητας. (10) Επιπλέον, το Ισραήλ διενεργεί δραστηριότητες επιτήρησης της γρίπης των πτηνών, οι οποίες φαίνεται ότι πληρούν τις απαιτήσεις που καθορίζονται στο μέρος ΙΙ του παραρτήματος IV του κανονισμού (ΕΚ) αριθ. 798/2008. (11) Λαμβανομένης υπόψη της ευνοϊκής εξέλιξης της επιδημιολογικής κατάστασης και των σχετικών δραστηριοτήτων επιτήρησης για τη γρίπη των πτηνών για την αντιμετώπιση της εκδήλωσης εστίας, είναι σκόπιμο να περιοριστεί το χρονικό διάστημα για το οποίο αναστέλλεται η άδεια εισαγωγής στην Ένωση έως την 1η Μαΐου 2010. (12) Επομένως, πρέπει να τροποποιηθεί αναλόγως το παράρτημα I του κανονισμού (ΕΚ) αριθ. 798/2008. (13) Για να εφαρμοστούν οι απαιτήσεις όσον αφορά τη διαίρεση σε ζώνες και, συνεπώς, να επιτραπεί η εκ νέου έναρξη των συναλλαγών το συντομότερο δυνατό, ο παρών κανονισμός πρέπει να αρχίσει να ισχύει μία ημέρα από τη δημοσίευσή του. (14) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το σημείο 1 του παραρτήματος I του κανονισμού (ΕΚ) αριθ. 798/2008 αντικαθίσταται από το κείμενο του παραρτήματος του παρόντος κανονισμού. Άρθρο 2 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 26η Ιανουαρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 22 Απριλίου 2010.

Πολιτική για την υγεία

Εμπορικές πράξεις

Εμπορική νομοθεσία

ΤΕΛΩΝΕΙΑΚΗ ΝΟΜΟΘΕΣΙΑ


ΑΠΌΦΑΣΗ 2012/168/ΚΕΠΠΑ ΤΟΥ ΣΥΜΒΟΥΛΊΟΥ της 23ης Μαρτίου 2012 για την τροποποίηση της απόφασης 2011/235/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στο Ιράν ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 29, Εκτιμώντας τα ακόλουθα: (1) Στις 12 Απριλίου 2011, το Συμβούλιο εξέδωσε την απόφαση 2011/235/ΚΕΠΠΑ (1). (2) Βάσει επανεξέτασης της απόφασης 2011/235/ΚΕΠΠΑ, τα περιοριστικά μέτρα ανανεώνονται μέχρι τις 13 Απριλίου 2013. (3) Επί πλέον, λόγω της επιδείνωσης της κατάστασης των ανθρωπίνων δικαιωμάτων στο Ιράν, θα πρέπει να περιληφθούν ορισμένα ακόμη άτομα στον κατάλογο των προσώπων και οντοτήτων που υπόκεινται σε περιοριστικά μέτρα, ο οποίος περιλαμβάνεται στο Παράρτημα της απόφασης 2011/235/ΚΕΠΠΑ. (4) Θα πρέπει να σημειωθεί επ’ αυτού ότι, σύμφωνα με την αιτιολογική σκέψη 4 της απόφασης 2011/235/ΚΕΠΠΑ, μεταξύ των προσώπων στα οποία επιβάλλονται περιοριστικά μέτρα θα πρέπει να περιληφθούν και μέλη του Στρατού των φρουρών της ισλαμικής επανάστασης (IRGC), των δυνάμεων Basij και της Ansar-e-Hezbollah. (5) Επίσης, πρέπει να απαγορευθεί η πώληση, προμήθεια, μεταφορά ή εξαγωγή εξοπλισμού ή λογισμικού που πρόκειται να χρησιμοποιηθεί από τις ιρανικές αρχές για παρακολουθήσεις ή υποκλοπές μέσω διαδικτύου ή τηλεφωνικών επικοινωνιών κινητής ή σταθερής τηλεφωνίας. (6) Επί πλέον, δεδομένων των στόχων, πρέπει να περιληφθεί στην απόφαση 2011/235/ΚΕΠΠΑ η απαγόρευση της πώλησης, προμήθειας ή μεταφοράς εξοπλισμού που μπορεί να χρησιμοποιηθεί για καταστολή στο εσωτερικό. Παράλληλα, η απόφαση 2010/413/ΚΕΠΠΑ της 26ης Ιουλίου σχετικά με περιοριστικά μέτρα κατά του Ιράν (2) πρέπει να τροποποιηθεί ούτως ώστε να μην περιλαμβάνει πλέον αυτή την απαγόρευση. (7) Η απόφαση 2011/235/ΚΕΠΠΑ θα πρέπει να τροποποιηθεί αναλόγως. ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2011/235/ΚΕΠΠΑ τροποποιείται ως εξής: (1) Παρεμβάλλονται τα εξής άρθρα: «Άρθρο 2α Απαγορεύεται η πώληση, προμήθεια, μεταφορά ή εξαγωγή εξοπλισμού ή λογισμικού που πρόκειται να χρησιμοποιηθεί πρωτίστως από τις ιρανικές αρχές, ή εξ ονόματός των, για παρακολουθήσεις ή υποκλοπές μέσω διαδικτύου ή τηλεφωνικών επικοινωνιών κινητής ή σταθερής τηλεφωνίας στο Ιράν και η παροχή βοήθειας κατά την εγκατάσταση, λειτουργία ή ανανέωση παρόμοιου εξοπλισμού ή λογισμικού. Η Ένωση θα λάβει τα αναγκαία μέτρα για καθορίσει τα στοιχεία που καλύπτονται από το παρόν άρθρο. Άρθρο 2β 1. Απαγορεύεται η πώληση, προμήθεια, μεταφορά ή εξαγωγή εξοπλισμού που μπορεί να χρησιμοποιηθεί για καταστολή στο εσωτερικό του Ιράν από πολίτες των κρατών μελών ή από το έδαφος των κρατών μελών ή με σκάφη σημαίας κρατών μελών ή αεροσκάφη, είτε κατάγονται από το έδαφός τους είτε όχι. 2. Απαγορεύεται επίσης: (α) η άμεση ή έμμεση παροχή τεχνικής βοήθειας, υπηρεσιών διαμεσολάβησης ή άλλων υπηρεσιών σχετικών με τα αντικείμενα της παραγράφου 1 ή σχετικών με την παροχή, την κατασκευή, τη συντήρηση και τη χρήση τέτοιων αντικειμένων σε οποιοδήποτε φυσικό ή νομικό πρόσωπο, οντότητα ή φορέα στο Ιράν ή προς χρήση στη συγκεκριμένη χώρα, (β) η άμεση ή έμμεση χρηματοδότηση ή παροχή χρηματοδοτικής βοήθειας σε σχέση με τα αντικείμενα της παραγράφου 1, περιλαμβανομένων ιδίως των επιχορηγήσεων, των δανείων και της ασφάλειας πιστώσεων για εξαγωγές, για πώληση, προμήθεια, μεταφορά ή εξαγωγή τέτοιων αντικειμένων ή για την παροχή σχετικής τεχνικής βοήθειας, υπηρεσιών διαμεσολάβησης ή άλλων υπηρεσιών σε οποιοδήποτε φυσικό ή νομικό πρόσωπο, οντότητα ή φορέα στο Ιράν ή προς χρήση στη συγκεκριμένη χώρα.». (2) Προστίθεται το ακόλουθο άρθρο: «Άρθρο 4α Απαγορεύεται η εσκεμμένη και ηθελημένη συμμετοχή σε δραστηριότητες που έχουν ως σκοπό ή αποτέλεσμα να παρακάμπτονται τα μέτρα που αναφέρονται στα άρθρα 2α και 2β.». (3) Το άρθρο 6 αντικαθίσταται ως εξής: «Άρθρο 6 1. Η παρούσα απόφαση αρχίζει να ισχύει από την ημέρα της έκδοσής της. 2. Η απόφαση εφαρμόζεται μέχρι τις 13 Απριλίου 2013. Τελεί υπό διαρκή επανεξέταση. Ανανεώνεται ή τροποποιείται καταλλήλως, εάν το Συμβούλιο κρίνει ότι οι στόχοι της δεν έχουν επιτευχθεί.» Άρθρο 2 Τα πρόσωπα που περιλαμβάνονται στο Παράρτημα της παρούσας απόφασης προστίθενται στον κατάλογο του Παραρτήματος της απόφασης 2011/235/ΚΕΠΠΑ. Άρθρο 3 Η παρούσα απόφαση αρχίζει να ισχύει από την ημερομηνία της έκδοσής της. Βρυξέλλες, 23 Μαρτίου 2012.

Δημόσια ασφάλεια

Θεμελιώδη δικαιώματα

Δικαιώματα και ελευθερίες


ΚΑΝΟΝΙΣΜΌΣ (ΕΕ) αριθ. 1211/2010 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ της 15ης Δεκεμβρίου 2010 για την τροποποίηση του κανονισμού (ΕΚ) αριθ. 539/2001 του Συμβουλίου περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α), Έχοντας υπόψη την πρόταση της Ευρωπαϊκής Επιτροπής, Ύστερα από διαβίβαση του σχεδίου νομοθετικής πράξης στα εθνικά κοινοβούλια, Αποφασίζοντας σύμφωνα με τη συνήθη νομοθετική διαδικασία (1), Εκτιμώντας τα ακόλουθα: (1) Το περιεχόμενο των καταλόγων των τρίτων χωρών και εδαφών που περιλαμβάνονται στα παραρτήματα I και II του κανονισμού (ΕΚ) αριθ. 539/2001 του Συμβουλίου (2) τηρεί και θα πρέπει να συνεχίσει να τηρεί τα κριτήρια της αιτιολογικής σκέψης 5 του εν λόγω κανονισμού. Οι τρίτες χώρες ή εδάφη, των οποίων η κατάσταση όσον αφορά τα εν λόγω κριτήρια έχει μεταβληθεί, θα πρέπει να μεταφερθούν από το ένα παράρτημα στο άλλο. (2) Η επιβολή της υποχρέωσης θεώρησης στους πολίτες της Ταϊβάν δεν είναι πλέον δικαιολογημένη, κυρίως λόγω του ότι το έδαφος αυτό δεν αντιπροσωπεύει κίνδυνο λαθρομετανάστευσης ή απειλή για τη δημόσια τάξη στην Ένωση, καθώς και υπό το πρίσμα των εξωτερικών σχέσεων, σύμφωνα με τα κριτήρια που ορίζονται στην αιτιολογική σκέψη 5 του κανονισμού (ΕΚ) αριθ. 539/2001. Κατά συνέπεια, το συγκεκριμένο έδαφος θα πρέπει να μεταφερθεί στο παράρτημα II του εν λόγω κανονισμού. Περαιτέρω, η απαλλαγή από την υποχρέωση θεώρησης θα πρέπει να εφαρμόζεται μόνο στους κατόχους διαβατηρίων που εκδίδονται από την Ταϊβάν και περιέχουν αριθμό ταυτότητας. (3) Η αναφορά στις Νήσους Βόρειες Μαριάνες θα πρέπει να διαγραφεί από το παράρτημα I του κανονισμού (ΕΚ) αριθ. 539/2001, δεδομένου ότι οι πολίτες του εν λόγω εδάφους, ως κάτοχοι διαβατηρίων των ΗΠΑ, είναι υπήκοοι των Ηνωμένων Πολιτειών που περιλαμβάνονται στο παράρτημα II του εν λόγω κανονισμού. (4) Όσον αφορά την Ισλανδία και τη Νορβηγία, ο παρών κανονισμός αποτελεί ανάπτυξη των διατάξεων του κεκτημένου Σένγκεν, κατά την έννοια της συμφωνίας που συνήφθη από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των εν λόγω χωρών προς τη θέση σε ισχύ, την εφαρμογή και την περαιτέρω ανάπτυξη του κεκτημένου Σένγκεν (3), που εμπίπτει στον τομέα που αναφέρεται στο άρθρο 1 στοιχείο Β της απόφασης 1999/437/ΕΚ του Συμβουλίου, της 17ης Μαΐου 1999, σχετικά με ορισμένες λεπτομέρειες εφαρμογής της συμφωνίας αυτής (4). (5) Όσον αφορά την Ελβετία, ο παρών κανονισμός αποτελεί ανάπτυξη των διατάξεων του κεκτημένου Σένγκεν, κατά την έννοια της συμφωνίας που συνήφθη μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν (5), που εμπίπτει στον τομέα που αναφέρεται στο άρθρο 1 στοιχεία Β και Γ της απόφασης 1999/437/ΕΚ, σε συνδυασμό με το άρθρο 3 της απόφασης 2008/146/ΕΚ του Συμβουλίου (6). (6) Όσον αφορά το Λιχτενστάιν, ο παρών κανονισμός αποτελεί ανάπτυξη των διατάξεων του κεκτημένου Σένγκεν, κατά την έννοια του πρωτοκόλλου που υπογράφηκε μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν, που εμπίπτει στον τομέα που αναφέρεται στο άρθρο 1 στοιχεία Β και Γ της απόφασης 1999/437/ΕΚ, σε συνδυασμό με το άρθρο 3 της απόφασης 2008/261/ΕΚ του Συμβουλίου (7). (7) Ο παρών κανονισμός συνιστά ανάπτυξη των διατάξεων του κεκτημένου Σένγκεν στις οποίες δεν συμμετέχει το Ηνωμένο Βασίλειο, σύμφωνα με την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και της Βόρειας Ιρλανδίας να συμμετέχει σε ορισμένες από τις διατάξεις του κεκτημένου Σένγκεν (8)· το Ηνωμένο Βασίλειο δεν συμμετέχει, κατά συνέπεια, στην έκδοση του παρόντος κανονισμού και δεν δεσμεύεται από αυτόν ούτε υπόκειται στην εφαρμογή του. (8) Ο παρών κανονισμός συνιστά ανάπτυξη των διατάξεων του κεκτημένου Σένγκεν στις οποίες δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου Σένγκεν (9)· ως εκ τούτου, η Ιρλανδία δεν συμμετέχει στην έκδοση του παρόντος κανονισμού και δεν δεσμεύεται από αυτόν ούτε υπόκειται στην εφαρμογή του. (9) Όσον αφορά την Κύπρο, ο παρών κανονισμός συνιστά πράξη που βασίζεται στο κεκτημένο του Σένγκεν ή συνδέεται άλλως με αυτό, κατά την έννοια του άρθρου 3 παράγραφος 1 της πράξης προσχώρησης του 2003. (10) Ο παρών κανονισμός συνιστά πράξη που βασίζεται στο κεκτημένο Σένγκεν ή συνδέεται άλλως με αυτό κατά την έννοια του άρθρου 4 παράγραφος 1 της πράξης προσχώρησης του 2005, ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 539/2001 τροποποιείται ως εξής: 1. Το παράρτημα I τροποποιείται ως εξής: α) στο Μέρος 1, η αναφορά στις Νήσους Βόρειες Μαριάνες διαγράφεται· β) στο Μέρος 2, η αναφορά στην Ταϊβάν διαγράφεται. 2. Στο παράρτημα II προστίθεται το ακόλουθο κείμενο: «4. ΕΔΑΦΙΚΕΣ ΟΝΤΟΤΗΤΕΣ ΚΑΙ ΑΡΧΕΣ ΠΟΥ ΔΕΝ ΑΝΑΓΝΩΡΙΖΟΝΤΑΙ ΩΣ ΚΡΑΤΗ ΑΠΟ ΕΝΑ ΤΟΥΛΑΧΙΣΤΟΝ ΚΡΑΤΟΣ ΜΕΛΟΣ: Ταϊβάν (10) Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες. Στρασβούργο, 15 Δεκεμβρίου 2010.

Ιδιωτικό Διεθνές Δίκαιο


ΑΠΌΦΑΣΗ 2010/128/ΚΕΠΠΑ ΤΟΥ ΣΥΜΒΟΥΛΊΟΥ της 1ης Μαρτίου 2010 για την τροποποίηση της κοινής θέσης 2003/495/ΚΕΠΠΑ για το Ιράκ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 29, Εκτιμώντας τα ακόλουθα: (1) Στις 7 Ιουλίου 2003, το Συμβούλιο υιοθέτησε την κοινή θέση 2003/495/ΚΕΠΠΑ για το Ιράκ (1), κατ’ εφαρμογήν της απόφασης 1483 (2003) του Συμβουλίου Ασφαλείας των Ηνωμένων Εθνών (ΣΑΗΕ). (2) Στις 21 Δεκεμβρίου 2009, το ΣΑΗΕ εξέδωσε την απόφαση 1905 (2009) με την οποία αποφάσισε, μεταξύ άλλων, να παρατείνει μέχρι την 31η Δεκεμβρίου 2010 την ισχύ των ρυθμίσεων για την κατάθεση στο Ταμείο Ανάπτυξης για το Ιράκ των εσόδων από τις εξαγωγές πετρελαίου, πετρελαϊκών προϊόντων και φυσικού αερίου και σχετικά με την αναγνώριση ασυλίας από νομικές διαδικασίες για ορισμένα περιουσιακά στοιχεία του Ιράκ, σύμφωνα με τις αποφάσεις 1483 (2003) και 1546 (2004) του ΣΑΗΕ. (3) Η κοινή θέση 2003/495/ΚΕΠΠΑ θα πρέπει συνεπώς να τροποποιηθεί. (4) Η Ένωση θα πρέπει να αναλάβει περαιτέρω δράση για την εφαρμογή ορισμένων μέτρων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η κοινή θέση 2003/495/ΚΕΠΠΑ τροποποιείται ως εξής: το δεύτερο εδάφιο του άρθρου 7 αντικαθίσταται από το ακόλουθο κείμενο: «Τα άρθρα 4 και 5 εφαρμόζονται έως τις 31 Δεκεμβρίου 2010.». Άρθρο 2 Η παρούσα απόφαση αρχίζει να ισχύει από την ημερομηνία της έκδοσής της. Άρθρο 3 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, της 1 Μαρτίου 2010

Υδρογονάνθρακες

Βιομηχανία πετρελαίου

Εμπορικές πράξεις

Εμπορική νομοθεσία


ΚΑΝΟΝΙΣΜΌΣ (ΕΕ) αριθ. 432/2012 ΤΗΣ ΕΠΙΤΡΟΠΉΣ της 16ης Μαΐου 2012 σχετικά με τη θέσπιση καταλόγου επιτρεπόμενων ισχυρισμών υγείας που διατυπώνονται για τα τρόφιμα, εξαιρουμένων όσων αφορούν τη μείωση του κινδύνου εκδήλωσης ασθένειας και την ανάπτυξη και υγεία των παιδιών (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1924/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τους ισχυρισμούς διατροφής και υγείας που διατυπώνονται για τα τρόφιμα (1), και ιδίως το άρθρο 13 παράγραφος 3, Εκτιμώντας τα ακόλουθα: (1) Σύμφωνα με το άρθρο 10 παράγραφος 1 του κανονισμού (ΕΚ) αριθ. 1924/2006, απαγορεύονται οι ισχυρισμοί υγείας που διατυπώνονται για τα τρόφιμα, εάν δεν έχουν εγκριθεί από την Επιτροπή σύμφωνα με τον εν λόγω κανονισμό και εάν δεν περιλαμβάνονται σε κατάλογο επιτρεπόμενων ισχυρισμών. (2) Το άρθρο 13 παράγραφος 2 του κανονισμού (ΕΚ) αριθ. 1924/2006 προβλέπει ότι τα κράτη μέλη υποβάλλουν, έως τις 31 Ιανουαρίου 2008 το αργότερο, στην Επιτροπή εθνικούς καταλόγους με τους ισχυρισμούς υγείας στα τρόφιμα όπως αναφέρεται στο άρθρο 13 παράγραφος 1 του εν λόγω κανονισμού. Οι εθνικοί κατάλογοι με τους ισχυρισμούς πρέπει να συνοδεύονται από τους σχετικούς όρους και από αναφορές στη σχετική επιστημονική τεκμηρίωση. (3) Το άρθρο 13 παράγραφος 3 του κανονισμού (ΕΚ) αριθ. 1924/2006 προβλέπει ότι, ύστερα από διαβούλευση με την Ευρωπαϊκή Αρχή για την Ασφάλεια των Τροφίμων (στο εξής «η Αρχή»), η Επιτροπή θεσπίζει, έως τις 31 Ιανουαρίου 2010 το αργότερο, κατάλογο επιτρεπόμενων ισχυρισμών υγείας στα τρόφιμα όπως αναφέρεται στο άρθρο 13 παράγραφος 1 του εν λόγω κανονισμού, καθώς και όλους τους αναγκαίους όρους για τη χρήση αυτών των ισχυρισμών. (4) Στις 31 Ιανουαρίου 2008 η Επιτροπή έλαβε καταλόγους με περισσότερους από 44 000 ισχυρισμούς υγείας από τα κράτη μέλη. Μια εξέταση των εθνικών καταλόγων επισήμανε πολλές επαναλήψεις και, μετά από συζητήσεις με τα κράτη μέλη, φάνηκε αναγκαίο να γίνει σύνθεση των εθνικών καταλόγων σε έναν ενοποιημένο κατάλογο ισχυρισμών για τους οποίους η Αρχή πρέπει να παρέχει επιστημονικές συμβουλές, στο εξής ο «ενοποιημένος κατάλογος» (2). (5) Στις 24 Ιουλίου 2008 η Επιτροπή διαβίβασε επίσημα στην Αρχή αίτημα για επιστημονική γνωμοδότηση δυνάμει του άρθρου 13 παράγραφος 3 του κανονισμού (ΕΚ) αριθ. 1924/2006 μαζί με τους όρους αναφοράς και ένα πρώτο μέρος του ενοποιημένου καταλόγου. Τα μεταγενέστερα μέρη του ενοποιημένου καταλόγου διαβιβάστηκαν τον Νοέμβριο και τον Δεκέμβριο του 2008. Ο ενοποιημένος κατάλογος οριστικοποιήθηκε από την Επιτροπή με μια προσθήκη η οποία υποβλήθηκε στην Αρχή στις 12 Μαρτίου 2010. Ορισμένοι ισχυρισμοί του ενοποιημένου καταλόγου αποσύρθηκαν στη συνέχεια από τα κράτη μέλη πριν από την αξιολόγησή τους από την Αρχή. Η επιστημονική αξιολόγηση από την Αρχή κατέληξε στη δημοσίευση των γνωμοδοτήσεών της από τον Οκτώβριο του 2009 έως τον Ιούλιο του 2011 (3). (6) Κατά την αξιολόγησή της η Αρχή διαπίστωσε ότι ορισμένες προτάσεις κάλυπταν διαφορετικά κατ’ ισχυρισμό αποτελέσματα ή αφορούσαν το ίδιο κατ’ ισχυρισμό αποτέλεσμα. Επομένως, ένας ισχυρισμός υγείας που καλύπτεται από τον παρόντα κανονισμό μπορεί να αντιπροσωπεύει μία ή περισσότερες καταχωρίσεις στον ενοποιημένο κατάλογο. (7) Για μια σειρά ισχυρισμών υγείας η Αρχή κατέληξε στο συμπέρασμα ότι, βάσει των στοιχείων που υποβλήθηκαν, αποδείχθηκε σχέση αιτίου-αιτιατού μεταξύ μιας κατηγορίας τροφίμων, ενός τροφίμου ή ενός συστατικού και του κατ’ ισχυρισμό αποτελέσματος. Οι ισχυρισμοί υγείας που αντιστοιχούν στα συμπεράσματα αυτά και συμμορφώνονται με τις απαιτήσεις του κανονισμού (ΕΚ) αριθ. 1924/2006 θα πρέπει να εγκριθούν δυνάμει του άρθρου 13 παράγραφος 3 του κανονισμού (ΕΚ) αριθ. 1924/2006 και να συμπεριληφθούν στον κατάλογο των επιτρεπόμενων ισχυρισμών υγείας. (8) Το άρθρο 13 παράγραφος 3 του κανονισμού (ΕΚ) αριθ. 1924/2006 προβλέπει ότι οι επιτρεπόμενοι ισχυρισμοί υγείας πρέπει να συνοδεύονται από όλους τους αναγκαίους όρους (καθώς και τους περιορισμούς) χρήσης τους. Συνεπώς, ο κατάλογος των επιτρεπόμενων ισχυρισμών θα πρέπει να περιλαμβάνει τη διατύπωση των ισχυρισμών και τους ειδικούς όρους χρήσης των ισχυρισμών και, κατά περίπτωση, τους όρους ή τους περιορισμούς χρήσης και/ή πρόσθετη δήλωση ή προειδοποίηση, σύμφωνα με τους κανόνες που θεσπίζει ο κανονισμός (ΕΚ) αριθ. 1924/2006 και σύμφωνα με τις γνωμοδοτήσεις της Αρχής. (9) Ένας από τους στόχους του κανονισμού (ΕΚ) αριθ. 1924/2006 είναι να εξασφαλιστεί ότι οι ισχυρισμοί υγείας είναι αληθείς, σαφείς, αξιόπιστοι και χρήσιμοι για τον καταναλωτή. Στο πλαίσιο αυτό, η διατύπωση και η παρουσίαση των ισχυρισμών αυτών πρέπει να λαμβάνονται υπόψη. Όταν η διατύπωση των ισχυρισμών έχει το ίδιο νόημα για τους καταναλωτές με τη διατύπωση ενός επιτρεπόμενου ισχυρισμού υγείας, επειδή καταδεικνύεται η ίδια σχέση που υπάρχει μεταξύ, αφενός, μιας κατηγορίας τροφίμων, ενός τροφίμου ή ενός από τα συστατικά του και, αφετέρου, της υγείας, οι ισχυρισμοί αυτοί θα πρέπει να υπόκεινται στους ίδιους όρους χρήσης που προβλέπονται για τους επιτρεπόμενους ισχυρισμούς υγείας. (10) Η Επιτροπή έχει προσδιορίσει μια σειρά ισχυρισμών οι οποίοι έχουν υποβληθεί για αξιολόγηση και αναφέρονται σε επιδράσεις φυτών ή φυτικών ουσιών, κοινώς γνωστών ως «βοτανικών» ουσιών, για τις οποίες η Αρχή δεν έχει ακόμη ολοκληρώσει την επιστημονική αξιολόγηση. Επιπλέον, υπάρχει μια σειρά ισχυρισμών υγείας για τους οποίους είτε απαιτείται περαιτέρω αξιολόγηση για να μπορέσει η Επιτροπή να εξετάσει τη συμπερίληψή τους ή όχι στον κατάλογο των επιτρεπόμενων ισχυρισμών, είτε έχει ήδη γίνει η αξιολόγηση αλλά για άλλους λόγους νομιμότητας η Επιτροπή δεν μπόρεσε να αποφανθεί σχετικά με αυτούς μέχρι στιγμής. (11) Οι ισχυρισμοί των οποίων η αξιολόγηση από την Αρχή ή των οποίων η εξέταση από την Επιτροπή δεν έχει ακόμη ολοκληρωθεί θα δημοσιεύονται στον διαδικτυακό τόπο της Επιτροπής (4) και θα μπορούν να εξακολουθήσουν να χρησιμοποιούνται σύμφωνα με το άρθρο 28 παράγραφοι 5 και 6 του κανονισμού (ΕΚ) αριθ. 1924/2006. (12) Σύμφωνα με το άρθρο 6 παράγραφος 1 και το άρθρο 13 παράγραφος 1 του κανονισμού (ΕΚ) αριθ. 1924/2006 οι ισχυρισμοί υγείας πρέπει να βασίζονται σε γενικώς αποδεκτά επιστημονικά στοιχεία. Κατά συνέπεια, οι ισχυρισμοί υγείας για τους οποίους δεν έγινε θετική αξιολόγηση κατά την επιστημονική τεκμηρίωσή τους από την Αρχή, δεδομένου ότι δεν εξήχθη το συμπέρασμα ότι αποδείχθηκε σχέση αιτίου-αιτιατού μεταξύ μιας κατηγορίας τροφίμων, ενός τροφίμου ή ενός συστατικού του και του κατ’ ισχυρισμό αποτελέσματος δεν θα πρέπει να εγκρίνονται. Η έγκριση μπορεί επίσης να ανακαλείται νόμιμα σε περίπτωση ισχυρισμών υγείας που δεν συμμορφώνονται με άλλες γενικές και ειδικές απαιτήσεις του κανονισμού (ΕΚ) αριθ. 1924/2006, ακόμη και σε περίπτωση θετικής επιστημονικής αξιολόγησης εκ μέρους της Αρχής. Οι ισχυρισμοί υγείας που δεν είναι συμβατοί με γενικά αποδεκτές αρχές της διατροφής και της υγείας δεν θα πρέπει να διατυπώνονται. Η Αρχή κατέληξε στο συμπέρασμα ότι για έναν ισχυρισμό σχετικά με την επίδραση των λιπών στη φυσιολογική απορρόφηση των λιποδιαλυτών βιταμινών (5) και για έναν ισχυρισμό σχετικά με την επίδραση του νατρίου στη διατήρηση της φυσιολογικής λειτουργίας των μυών (6) αποδείχθηκε σχέση αιτίου-αιτιατού. Ωστόσο, η χρήση αυτών των ισχυρισμών υγείας θα οδηγούσε σε αντικρουόμενα μηνύματα και σύγχυση για τους καταναλωτές, διότι ενθαρρύνουν την κατανάλωση των συγκεκριμένων θρεπτικών συστατικών για τα οποία συνιστάται στον καταναλωτή από τις ευρωπαϊκές, τις εθνικές και τις διεθνείς αρχές η μείωση της πρόσληψης τους, σύμφωνα με τις γενικώς αποδεκτές επιστημονικές συμβουλές. Επομένως, οι δύο αυτοί ισχυρισμοί δεν συμμορφώνονται με το άρθρο 3 δεύτερο εδάφιο στοιχείο α) του κανονισμού (ΕΚ) αριθ. 1924/2006 που προβλέπει ότι η χρήση ισχυρισμών δεν πρέπει να είναι διφορούμενη ή παραπλανητική. Περαιτέρω, ακόμη και αν οι συγκεκριμένοι ισχυρισμοί υγείας επρόκειτο να επιτραπούν μόνον υπό ειδικούς όρους χρήσης και/ή να συνοδεύονται από πρόσθετες δηλώσεις ή προειδοποιήσεις, αυτό δεν θα αρκούσε για να ελαττώσει τη σύγχυση του καταναλωτή και, κατά συνέπεια, οι εν λόγω ισχυρισμοί δεν θα πρέπει να εγκριθούν. (13) Ο παρών κανονισμός θα πρέπει να αρχίσει να εφαρμόζεται έξι μήνες μετά την ημερομηνία έναρξης της ισχύος του για να μπορέσουν οι υπεύθυνοι των επιχειρήσεων τροφίμων να προσαρμοστούν στις απαιτήσεις του, συμπεριλαμβανομένης της απαγόρευσης σύμφωνα με το άρθρο 10 παράγραφος 1 του κανονισμού (ΕΚ) αριθ. 1924/2006 εκείνων των ισχυρισμών υγείας των οποίων η αξιολόγηση από την Αρχή και των οποίων η εξέταση από την Επιτροπή έχει ολοκληρωθεί. (14) Το άρθρο 20 παράγραφος 1 του κανονισμού (ΕΚ) αριθ. 1924/2006 προβλέπει ότι η Επιτροπή καταρτίζει και τηρεί ενωσιακό μητρώο με τους ισχυρισμούς διατροφής και υγείας που διατυπώνονται για τα τρόφιμα, στο εξής αναφερόμενο ως «το μητρώο». Το μητρώο περιέχει όλους τους εγκεκριμένους ισχυρισμούς και, μεταξύ άλλων, τους όρους χρήσης που ισχύουν για τους ισχυρισμούς αυτούς. Το μητρώο περιέχει, επίσης, κατάλογο με τους απορριφθέντες ισχυρισμούς υγείας και τους λόγους απόρριψής τους. (15) Οι ισχυρισμοί υγείας που έχουν αποσυρθεί από τα κράτη μέλη δεν θα συμπεριληφθούν στον κατάλογο απορριφθέντων ισχυρισμών στο ενωσιακό μητρώο. Το μητρώο θα ενημερώνεται τακτικά και, ανάλογα με την περίπτωση, σύμφωνα με την πρόοδο σχετικά με τους ισχυρισμούς υγείας για τους οποίους η αξιολόγηση από την Αρχή και/ή η εξέταση από την Επιτροπή δεν έχει ακόμη ολοκληρωθεί. (16) Τα σχόλια και οι θέσεις του κοινού και των ενδιαφερομένων μερών που διαβιβάστηκαν στην Επιτροπή ελήφθησαν επαρκώς υπόψη κατά τη θέσπιση των μέτρων που προβλέπονται στον παρόντα κανονισμό. (17) Η προσθήκη ή η χρήση ουσιών στα τρόφιμα διέπεται από ειδική νομοθεσία της ΕΕ και από ειδικές εθνικές νομοθεσίες, όπως συμβαίνει και με την ταξινόμηση των προϊόντων ως τροφίμων ή ως φαρμάκων. Κάθε απόφαση σχετικά με έναν ισχυρισμό υγείας σύμφωνα με τον κανονισμό (ΕΚ) αριθ. 1924/2006, όπως μια απόφαση συμπερίληψης στον κατάλογο επιτρεπόμενων ισχυρισμών ο οποίος αναφέρεται στο άρθρο 13 παράγραφος 3 του εν λόγω κανονισμού, δεν συνιστά έγκριση για τη διάθεση στην αγορά της ουσίας σχετικά με την οποία διατυπώνεται ο ισχυρισμός, ούτε απόφαση ως προς το εάν η ουσία μπορεί να χρησιμοποιηθεί στα τρόφιμα, ούτε ταξινόμηση ενός ορισμένου προϊόντος ως τροφίμου. (18) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ενώ ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σ’ αυτά, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Επιτρεπόμενοι ισχυρισμοί υγείας 1. Ο κατάλογος των ισχυρισμών υγείας που μπορούν να διατυπώνονται για τα τρόφιμα, όπως αναφέρεται στο άρθρο 13 παράγραφος 3 του κανονισμού (ΕΚ) αριθ. 1924/2006, καθορίζεται στο παράρτημα του παρόντος κανονισμού. 2. Οι ισχυρισμοί υγείας που αναφέρονται στην παράγραφο 1 μπορούν να διατυπώνονται για τα τρόφιμα σύμφωνα με τους όρους που καθορίζονται στο παράρτημα. Άρθρο 2 Έναρξη ισχύος και εφαρμογή Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από τις 14 Δεκεμβρίου 2012. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 16 Μαΐου 2012.

Πολιτική για την υγεία

ΑΓΟΡΑΝΟΜΙΚΗ ΝΟΜΟΘΕΣΙΑ


ΚΑΝΟΝΙΣΜΌΣ (ΕΕ) αριθ. 151/2011 ΤΗΣ ΕΠΙΤΡΟΠΉΣ της 18ης Φεβρουαρίου 2011 για την τροποποίηση του παραρτήματος I του κανονισμού (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου όσον αφορά τα εκτρεφόμενα θηράματα (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (1), και ιδίως το άρθρο 17 παράγραφος 1, Εκτιμώντας τα ακόλουθα: (1) Ο κανονισμός (ΕΚ) αριθ. 854/2004 ορίζει συγκεκριμένους κανόνες για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο. (2) Στο παράρτημα I τμήμα IV κεφάλαιο VII του κανονισμού (ΕΚ) αριθ. 854/2004 αναφέρονται οι ειδικές απαιτήσεις για τους επίσημους ελέγχους σχετικά με τα εκτρεφόμενα θηράματα και το κρέας των εκτρεφόμενων θηραμάτων. Μία από αυτές τις απαιτήσεις είναι ότι μετά τον έλεγχο τους, τα εκτρεφόμενα θηράματα ή το κρέας τους πρέπει να συνοδεύονται από πιστοποιητικό σύμφωνα με ένα από τα υποδείγματα του κεφαλαίου Χ αυτού του τμήματος. (3) Ο κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (2) προβλέπει ότι οι υπεύθυνοι επιχειρήσεων τροφίμων μπορούν να σφάζουν εκτρεφόμενους στρουθιονίδες και εκτρεφόμενα οπληφόρα στον τόπο καταγωγής με την άδεια της αρμόδιας αρχής, υπό ορισμένες προϋποθέσεις. Στις προϋποθέσεις αυτές περιλαμβάνεται, ειδικότερα, ότι κατά τη μεταφορά τους στο σφαγείο τα ζώα πρέπει να συνοδεύονται από δήλωση του υπευθύνου της επιχείρησης τροφίμων και εκτροφέα των ζώων και από πιστοποιητικό που εκδίδεται και υπογράφεται από τον επίσημο κτηνίατρο ή τον εγκεκριμένο κτηνίατρο. Το πιστοποιητικό που εκδίδει και υπογράφει ο επίσημος ή ο εγκεκριμένος κτηνίατρος βεβαιώνει, μεταξύ άλλων, την εκτέλεση της σφαγής και της αφαίμαξης σύμφωνα με τους κανόνες και την ημερομηνία και ώρα της σφαγής. (4) Ο κανονισμός (ΕΚ) αριθ. 853/2004, όπως τροποποιήθηκε με τον κανονισμό (ΕΕ) αριθ. 150/2011 της Επιτροπής (3) επιτρέπει, σε ορισμένες περιπτώσεις, στον υπεύθυνο της επιχείρησης τροφίμων να περιλαμβάνει στη δήλωση τη βεβαίωση εκτέλεσης της σφαγής και αφαίμαξης των ζώων σύμφωνα με τους κανόνες και την ημερομηνία και ώρα της σφαγής. (5) Σε αυτή την περίπτωση είναι σκόπιμο να προβλεφθεί ότι ο επίσημος ή ο εγκεκριμένος κτηνίατρος διενεργεί τακτικούς ελέγχους σχετικά με την απόδοση των προσώπων που πραγματοποιούν τη σφαγή και την αφαίμαξη των ζώων. Επομένως, το παράρτημα I τμήμα IV κεφάλαιο VII του κανονισμού (ΕΚ) αριθ. 854/2004 πρέπει να τροποποιηθεί αναλόγως. (6) Επίσης, το υπόδειγμα πιστοποιητικού καταλληλότητας για ζώα που σφάζονται στην εκμετάλλευση περιλαμβάνεται στο παράρτημα I τμήμα IV κεφάλαιο Χ μέρος Β του κανονισμού (ΕΚ) αριθ. 854/2004. Στο υπόδειγμα πιστοποιητικού καταλληλότητας περιλαμβάνονται επίσης στοιχεία που βεβαιώνουν ότι η σφαγή και η αφαίμαξη πραγματοποιήθηκαν σύμφωνα με τους κανόνες. Στις περιπτώσεις που αυτά τα στοιχεία υπάρχουν στη δήλωση του υπευθύνου της επιχείρησης τροφίμων, θα πρέπει να χορηγηθεί νέο υπόδειγμα πιστοποιητικού καταλληλότητας. (7) Συνεπώς, ο κανονισμός (ΕΚ) αριθ. 854/2004 πρέπει να τροποποιηθεί αναλόγως. (8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα I του κανονισμού (ΕΚ) αριθ. 854/2004 τροποποιείται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 18 Φεβρουαρίου 2011.

Πολιτική για την υγεία

ΤΕΛΩΝΕΙΑΚΗ ΝΟΜΟΘΕΣΙΑ


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 2ας Μαΐου 2011 με την οποία αναγνωρίζεται καταρχήν η πληρότητα του φακέλου που υποβλήθηκε για λεπτομερή εξέταση με σκοπό την ενδεχόμενη καταχώριση των beta-cypermethrin, eugenol, geraniol και thymol στο παράρτημα I της οδηγίας 91/414/ΕΟΚ του Συμβουλίου [κοινοποιηθείσα υπό τον αριθμό Ε(2011) 2776] (Κείμενο που παρουσιάζει ενδιαφέρον για τον ΕΟΧ) (2011/266/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 3, Εκτιμώντας τα ακόλουθα: (1) Η οδηγία 91/414/ΕΟΚ προβλέπει την κατάρτιση ενός καταλόγου δραστικών ουσιών οι οποίες επιτρέπεται να ενσωματώνονται σε φυτοπροστατευτικά προϊόντα στην Ευρωπαϊκή Ένωση. (2) Στις 13 Νοεμβρίου 2009 η εταιρεία Cerexagri SAS υπέβαλε στις αρχές του Ηνωμένου Βασιλείου τον φάκελο για τη δραστική ουσία beta-cypermethrin, συνοδευόμενο από αίτηση για την καταχώριση της εν λόγω ουσίας στο παράρτημα I της οδηγίας 91/414/ΕΟΚ. (3) Στις 7 Μαρτίου 2008 η εταιρεία Eden Research plc υπέβαλε στις αρχές του Ηνωμένου Βασιλείου τους φακέλους για τις δραστικές ουσίες eugenol, geraniol και thymol, συνοδευόμενους από αιτήσεις για την καταχώριση των εν λόγω ουσιών στο παράρτημα I της οδηγίας 91/414/ΕΟΚ. (4) Οι αρχές του Ηνωμένου Βασιλείου δήλωσαν στην Επιτροπή ότι, έπειτα από προκαταρκτική εξέταση, φαίνεται ότι οι φάκελοι για τις εν λόγω δραστικές ουσίες ικανοποιούν τις απαιτήσεις για στοιχεία και πληροφορίες που ορίζονται στο παράρτημα II της οδηγίας 91/414/ΕΟΚ. Οι φάκελοι που υποβλήθηκαν φαίνεται επίσης ότι πληρούν τις απαιτήσεις για στοιχεία και πληροφορίες που ορίζονται στο παράρτημα III της οδηγίας 91/414/ΕΟΚ όσον αφορά ένα φυτοπροστατευτικό προϊόν που περιέχει τις εν λόγω δραστικές ουσίες. Στη συνέχεια, σύμφωνα με το άρθρο 6 παράγραφος 2 της οδηγίας 91/414/ΕΟΚ, οι φάκελοι διαβιβάστηκαν από τους αιτούντες στην Επιτροπή και στα άλλα κράτη μέλη και παραπέμφθηκαν στη μόνιμη επιτροπή για την τροφική αλυσίδα και την υγεία των ζώων. (5) Με την παρούσα απόφαση θα πρέπει να επιβεβαιώνεται επίσημα σε επίπεδο Ένωσης ότι οι φάκελοι θεωρείται ότι πληρούν, καταρχήν, τις απαιτήσεις για στοιχεία και πληροφορίες που προβλέπονται στο παράρτημα II και, για ένα τουλάχιστον φυτοπροστατευτικό προϊόν που περιέχει μία από τις εν λόγω δραστικές ουσίες, τις απαιτήσεις του παραρτήματος III της οδηγίας 91/414/ΕΟΚ. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι φάκελοι σχετικά με τις αναγραφόμενες στο παράρτημα της παρούσας απόφασης δραστικές ουσίες, οι οποίες υποβλήθηκαν στην Επιτροπή και στα κράτη μέλη με σκοπό την καταχώριση των εν λόγω δραστικών ουσιών στο παράρτημα I της οδηγίας 91/414/ΕΟΚ, ικανοποιούν, καταρχήν, τις απαιτήσεις για στοιχεία και πληροφορίες, οι οποίες προβλέπονται στο παράρτημα II της εν λόγω οδηγίας. Οι φάκελοι πληρούν επίσης τις απαιτήσεις για στοιχεία και πληροφορίες του παραρτήματος III της οδηγίας 91/414/ΕΟΚ για ένα τουλάχιστον φυτοπροστατευτικό προϊόν που περιέχει τη δραστική ουσία, λαμβανομένων υπόψη των προτεινόμενων χρήσεων. Άρθρο 2 Το κράτος μέλος-εισηγητής εξακολουθεί να εξετάζει λεπτομερώς τους φακέλους που αναφέρονται στο άρθρο 1 και κοινοποιεί στην Επιτροπή, το συντομότερο δυνατό και το αργότερο έως τις 31 Μαΐου 2012, τα συμπεράσματα της εξέτασης που διενήργησε, συνοδευόμενα από τυχόν συστάσεις για την καταχώριση ή τη μη καταχώριση των αναφερόμενων στο άρθρο 1 δραστικών ουσιών στο παράρτημα I της οδηγίας 91/414/ΕΟΚ, καθώς και από τυχόν σχετικούς όρους για την καταχώριση. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 2 Μαΐου 2011.

Πολιτική για την υγεία

Χημική βιομηχανία

ΔΗΜΟΣΙΑ ΔΙΟΙΚΗΣΗ

ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ


ΑΠΌΦΑΣΗ ΤΗΣ ΕΠΙΤΡΟΠΉΣ της 12ης Ιουλίου 2010 για την τροποποίηση της απόφασης 2008/630/ΕΚ σχετικά με τα μέτρα έκτακτης ανάγκης που εφαρμόζονται σε καρκινοειδή που εισάγονται από το Μπανγκλαντές και προορίζονται για κατανάλωση από τον άνθρωπο [κοινοποιηθείσα υπό τον αριθμό Ε(2010) 4739] (Κείμενο που παρουσιάζει ενδιαφέρον για τον ΕΟΧ) (2010/387/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 53 παράγραφος 1 στοιχείο β) σημείο ii), Εκτιμώντας τα ακόλουθα: (1) Ο κανονισμός (ΕΚ) αριθ. 178/2002 θεσπίζει τις γενικές αρχές που διέπουν γενικά τα τρόφιμα και τις ζωοτροφές, ειδικότερα δε την ασφάλεια των τροφίμων και των ζωοτροφών στην Ένωση και σε εθνικό επίπεδο. Προβλέπει μέτρα έκτακτης ανάγκης όταν είναι προφανές ότι τα τρόφιμα ή οι ζωοτροφές που εισάγονται από τρίτη χώρα είναι πιθανό να αποτελέσουν σοβαρό κίνδυνο για την υγεία του ανθρώπου, την υγεία των ζώων ή το περιβάλλον, και ο κίνδυνος αυτός δεν μπορεί να περιοριστεί ικανοποιητικά με τα μέτρα που λαμβάνει(-ουν) το(τα) οικείο(-α) κράτος(-η) μέλος(-η). (2) Η οδηγία 96/23/ΕΚ του Συμβουλίου, της 29ης Απριλίου 1996, περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους (2) προβλέπει ότι πρέπει να επιτηρείται η αλυσίδα παραγωγής των ζώων και των πρωτογενών προϊόντων ζωικής προέλευσης για την ανίχνευση καταλοίπων και ουσιών σε ζώντα ζώα, τα περιττώματά τους και τα βιολογικά υγρά τους, καθώς και στους ιστούς, τα ζωικά προϊόντα, τις ζωοτροφές και το πόσιμο νερό. (3) Η απόφαση 2002/657/ΕΚ της Επιτροπής, της 14ης Αυγούστου 2002, για εφαρμογή της οδηγίας 96/23/ΕΚ του Συμβουλίου σχετικά με την επίδοση των αναλυτικών μεθόδων και την ερμηνεία των αποτελεσμάτων (3) προβλέπει κανόνες για τις αναλυτικές μεθόδους που χρησιμοποιούνται στις αναλυτικές δοκιμές των επίσημων δειγμάτων που λαμβάνονται σύμφωνα με την οδηγία 96/23/ΕΚ και καθορίζει κοινά κριτήρια για την ερμηνεία των αναλυτικών αποτελεσμάτων των εργαστηρίων επίσημου ελέγχου για αυτά τα δείγματα. (4) Ο κανονισμός (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικώς δραστικών ουσιών στα τρόφιμα ζωικής προέλευσης (4) ορίζει κανόνες και διαδικασίες για την ταξινόμηση των φαρμακολογικώς δραστικών ουσιών και για τον καθορισμό της ανώτατης συγκέντρωσης καταλοίπων τέτοιων ουσιών η οποία μπορεί να επιτρέπεται σε τρόφιμα ζωικής προέλευσης, δηλαδή ανώτατων ορίων καταλοίπων (ΑΟΚ). (5) Επιπλέον, ο κανονισμός (ΕΚ) αριθ. 470/2009 ορίζει κανόνες και διαδικασίες για τον καθορισμό του επιπέδου καταλοίπων μιας φαρμακολογικώς δραστικής ουσίας με σκοπό τον έλεγχο στην περίπτωση ορισμένων ουσιών για τις οποίες, σύμφωνα με τον ίδιο κανονισμό, δεν έχουν καθοριστεί ΑΟΚ, δηλαδή σημεία αναφοράς για δράση. (6) Η απόφαση 2008/630/ΕΚ της Επιτροπής, της 24ης Ιουλίου 2008, σχετικά με τα μέτρα έκτακτης ανάγκης που εφαρμόζονται σε καρκινοειδή που εισάγονται από το Μπανγκλαντές και προορίζονται για κατανάλωση από τον άνθρωπο (5) εκδόθηκε μετά την ανίχνευση καταλοίπων κτηνιατρικών φαρμάκων και μη εγκεκριμένων ουσιών σε καρκινοειδή που εισάγονται από την εν λόγω τρίτη χώρα και προορίζονται για κατανάλωση από τον άνθρωπο. Η απόφαση προβλέπει ότι φορτία καρκινοειδών που εισάγονται στην Ένωση από το Μπανγκλαντές και προορίζονται για κατανάλωση από τον άνθρωπο πρέπει να υποβάλλονται σε δοκιμή για την παρουσία χλωραμφενικόλης, μεταβολιτών των νιτροφουρανίων, τετρακυκλίνης, πράσινου του μαλαχίτη και κρυσταλλικού ιώδους. (7) Από τα αποτελέσματα της επιθεώρησης της Επιτροπής στο Μπανγκλαντές, τον Ιανουάριο του 2010, διαπιστώθηκε ότι η προηγουμένως διαπιστωθείσα έλλειψη κατάλληλης εργαστηριακής ικανότητας για τον εντοπισμό ορισμένων κτηνιατρικών φαρμάκων σε ζώντα ζώα και ζωικά προϊόντα εξακολουθεί να υφίσταται. Επιπλέον, είναι επίσης γνωστή η χρήση οξυτετρακυκλίνης και χλωροτετρακυκλίνης στο Μπανγκλαντές. (8) Επειδή τα μέτρα που έχει λάβει έως σήμερα το Μπανγκλαντές δεν είναι επαρκή, είναι σκόπιμο να επανεξεταστούν τα έκτακτα μέτρα που καθορίζονται στην απόφαση 2008/630/ΕΚ ώστε να εξασφαλιστεί η αποτελεσματική και ομοιόμορφη προστασία της ανθρώπινης υγείας σε όλα τα κράτη μέλη. Συγκεκριμένα, η εισαγωγή στην Ένωση καρκινοειδών από το Μπανγκλαντές που προορίζονται για κατανάλωση από τον άνθρωπο, πρέπει να επιτρέπεται μόνο εφόσον διενεργούνται κατάλληλες δοκιμές στον τόπο καταγωγής. (9) Επιπλέον, ένα σημαντικό ποσοστό των καρκινοειδών που εισάγονται από το Μπανγκλαντές πρέπει να υποβάλλονται από τα κράτη μέλη σε αναλυτικές δοκιμές, για την ανίχνευση καταλοίπων φαρμακολογικώς δραστικών ουσιών πριν από τη διάθεσή τους στην αγορά της Ένωσης. Τα αποτελέσματα των δοκιμών αυτών πρέπει να παρέχουν περισσότερο ακριβείς πληροφορίες για το πραγματικό επίπεδο μόλυνσης των καρκινοειδών καταγωγής Μπανγκλαντές από τα εν λόγω κατάλοιπα. (10) Κρίνεται σκόπιμο τα κράτη μέλη να κοινοποιούν στην Επιτροπή τα αποτελέσματα των διεξαγόμενων αναλυτικών δοκιμών στις περιπτώσεις όπου από τα εν λόγω αποτελέσματα διαπιστώνεται η παρουσία φαρμακολογικώς δραστικών ουσιών που δεν είναι εγκεκριμένες για χρήση σε ζώα παραγωγής τροφίμων ή η υπέρβαση των ανώτατων ορίων καταλοίπων που ορίζει η ενωσιακή νομοθεσία. Τα κράτη μέλη πρέπει επίσης να υποβάλλουν τακτικά εκθέσεις στην Επιτροπή σχετικά με όλες τις δοκιμές που πραγματοποιούν τα ίδια. (11) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα άρθρα 2, 3 και 4 της απόφασης 2008/630/ΕΚ αντικαθίστανται ως εξής: «Άρθρο 2 1. Τα κράτη μέλη επιτρέπουν την εισαγωγή στην Ένωση φορτίων των προϊόντων με την προϋπόθεση ότι συνοδεύονται από τα αποτελέσματα μιας αναλυτικής δοκιμής στον τόπο καταγωγής, προς επιβεβαίωση του ότι αυτά δεν αποτελούν κίνδυνο για την υγεία του ανθρώπου (“η αναλυτική δοκιμή”). 2. Η αναλυτική δοκιμή πρέπει να έχει διενεργηθεί σε επίσημο δείγμα, με σκοπό την ανίχνευση της παρουσίας καταλοίπων φαρμακολογικώς δραστικών ουσιών, όπως ορίζεται στο άρθρο 2 στοιχείο α) του κανονισμού (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου (6), και πρέπει, ιδίως, να έχει γίνει δοκιμή για την ανίχνευση της παρουσίας: - χλωραμφενικόλης, τετρακυκλίνης, οξυτετρακυκλίνης, χλωροτετρακυκλίνης, - μεταβολιτών των νιτροφουρανίων, - πράσινου του μαλαχίτη και κρυσταλλικού ιώδους και των αντίστοιχων λευκομεταβολιτών τους. 3. Κατά παρέκκλιση από την παράγραφο 1, τα κράτη μέλη επιτρέπουν την εισαγωγή φορτίων των προϊόντων που δεν συνοδεύονται από τα αποτελέσματα της αναλυτικής δοκιμής με την προϋπόθεση ότι το οικείο κράτος μέλος εξασφαλίζει ότι κάθε φορτίο υποβάλλεται σε κατάλληλους ελέγχους, συμπεριλαμβανομένης της αναλυτικής δοκιμής επίσημων δειγμάτων, κατά την άφιξή του φορτίου στον συνοριακό σταθμό ελέγχου του σημείου εισόδου στην Ένωση, προς επιβεβαίωση του ότι δεν αποτελούν κίνδυνο για την υγεία του ανθρώπου. Άρθρο 3 Τα κράτη μέλη, με τη χρήση κατάλληλων σχεδίων δειγματοληψίας, εξασφαλίζουν τη λήψη επίσημων δειγμάτων τουλάχιστον από το 20 % των φορτίων που αναφέρονται στο άρθρο 1. Αυτά τα επίσημα δείγματα υποβάλλονται σε αναλυτικές δοκιμές για την ανίχνευση της παρουσίας καταλοίπων φαρμακολογικώς δραστικών ουσιών όπως ορίζονται στο άρθρο 2 στοιχείο α) του κανονισμού (ΕΚ) αριθ. 470/2009, και ιδίως σε δοκιμή για την παρουσία χλωραμφενικόλης, τετρακυκλίνης, οξυτετρακυκλίνης, χλωροτετρακυκλίνης και μεταβολιτών νιτροφουρανίων. Άρθρο 4 Τα φορτία από τα οποία λαμβάνονται επίσημα δείγματα σύμφωνα με το άρθρο 2 παράγραφος 3 και το άρθρο 3 τηρούνται υπό καθεστώς επίσημης κράτησης από την αρμόδια αρχή του οικείου κράτους μέλους έως την ολοκλήρωση των αναλυτικών δοκιμών. Τα φορτία αυτά μπορούν να διατεθούν στην αγορά μόνον εάν τα αποτελέσματα των αναλυτικών δοκιμών επιβεβαιώνουν τη συμμόρφωσή τους με το άρθρο 23 του κανονισμού (ΕΚ) αριθ. 470/2009. Άρθρο 4α Τα κράτη μέλη ενημερώνουν αμέσως την Επιτροπή για τα αποτελέσματα των αναλυτικών δοκιμών, όταν οι δοκιμές αυτές αποκαλύπτουν την παρουσία καταλοίπων οποιασδήποτε φαρμακολογικώς δραστικής ουσίας, η οποία: α) είναι ταξινομημένη σύμφωνα με το άρθρο 14 παράγραφος 2 στοιχεία α), β) ή γ) του κανονισμού (ΕΚ) αριθ. 470/2009, σε επίπεδα που υπερβαίνουν το ανώτατο όριο καταλοίπων που θεσπίστηκε δυνάμει του εν λόγω κανονισμού· ή β) δεν είναι ταξινομημένη σύμφωνα με το άρθρο 14 παράγραφος 2 στοιχεία α), β) ή γ) του κανονισμού (ΕΚ) αριθ. 470/2009. Τα αποτελέσματα αυτών των αναλυτικών δοκιμών κοινοποιούνται στην Επιτροπή μέσω του συστήματος ταχείας ειδοποίησης, το οποίο θεσπίστηκε με το άρθρο 50 παράγραφος 1 του κανονισμού (ΕΚ) αριθ. 178/2002. Το οικείο κράτος μέλος δεν υποχρεούται να κοινοποιεί στην Επιτροπή τα αποτελέσματα αυτών των δοκιμών μέσω του συστήματος ταχείας ειδοποίησης όταν τα επίπεδα των καταλοίπων φαρμακολογικώς δραστικών ουσιών είναι χαμηλότερα από: i) το σημείο αναφοράς για δράση, το οποίο θεσπίστηκε γι’ αυτή την ουσία σύμφωνα με το άρθρο 18 του κανονισμού (ΕΚ) αριθ. 470/2009· ή ii) το ελάχιστο απαιτούμενο όριο επίδοσης, το οποίο θεσπίστηκε γι’ αυτή την ουσία στο άρθρο 4 του κανονισμού 2002/657/ΕΚ της Επιτροπής (7). Άρθρο 4β Τα κράτη μέλη προετοιμάζουν κάθε τρεις μήνες έκθεση απολογισμού όλων των αποτελεσμάτων όλων των αναλυτικών δοκιμών που πραγματοποιήθηκαν τους προηγούμενους τρεις μήνες σε φορτία των προϊόντων από το Μπανγκλαντές. Οι εν λόγω εκθέσεις υποβάλλονται στην Επιτροπή τον μήνα που ακολουθεί κάθε τρίμηνη περίοδο, τον Απρίλιο, τον Ιούλιο, τον Οκτώβριο και τον Ιανουάριο. Άρθρο 2 Η παρούσα απόφαση εφαρμόζεται από τις 15 Ιουλίου 2010. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 12 Ιουλίου 2010.

Πολιτική για την υγεία

Εμπορικές πράξεις

Εμπορική νομοθεσία

ΤΕΛΩΝΕΙΑΚΗ ΝΟΜΟΘΕΣΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 898/2011 ΤΗΣ ΕΠΙΤΡΟΠΉΣ της 7ης Σεπτεμβρίου 2011 για την τροποποίηση του κανονισμού (ΕΕ) αριθ. 543/2011 όσον αφορά την ποσότητα ενεργοποίησης των πρόσθετων δασμών για τις ντομάτες Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 143 στοιχείο β), σε συνδυασμό με το άρθρο 4, Εκτιμώντας τα ακόλουθα: (1) Ο εκτελεστικός κανονισμός (ΕΕ) αριθ. 543/2011 της Επιτροπής, της 7ης Ιουνίου 2011 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2) προβλέπει την παρακολούθηση των εισαγωγών των προϊόντων που απαριθμούνται στο παράρτημα XVIII. Η επιτήρηση αυτή διενεργείται σύμφωνα με τους κανόνες που ορίζονται στο άρθρο 308δ του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (3). (2) Για τους σκοπούς του άρθρου 5 παράγραφος 4 της συμφωνίας για τη γεωργία (4), η οποία συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, και βάσει των τελευταίων διαθέσιμων στοιχείων για το 2008, το 2009 και το 2010 πρέπει να προσαρμοστεί η ποσότητα ενεργοποίησης των πρόσθετων δασμών για τις ντομάτες. (3) Πρέπει συνεπώς, να τροποποιηθεί αναλόγως ο κανονισμός (ΕΕ) αριθ. 543/2011. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα XVIII του κανονισμού (ΕΕ) αριθ. 543/2011 αντικαθίσταται από το κείμενο του παραρτήματος του παρόντος κανονισμού. Άρθρο 2 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Οκτωβρίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 7 Σεπτεμβρίου 2011.

ΤΕΛΩΝΕΙΑΚΗ ΝΟΜΟΘΕΣΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 806/2010 ΤΟΥ ΣΥΜΒΟΥΛΊΟΥ της 13ης Σεπτεμβρίου 2010 για την τροποποίηση των κανονισμών (ΕΚ) αριθ. 1292/2007 και (ΕΚ) αριθ. 367/2006 όσον αφορά τη χορήγηση απαλλαγής από τα μέτρα που επεβλήθησαν διά των κανονισμών αυτών σε έναν εξαγωγέα από το Ισραήλ τερεφθαλικού πολυαιθυλενίου (PET) καταγωγής Ινδίας, και τον τερματισμό της καταγραφής των εισαγωγών από τον εν λόγω εξαγωγέα ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός αντιντάμπινγκ»), και ιδίως το άρθρο 11 παράγραφος 4 και το άρθρο 13 παράγραφος 4, τον κανονισμό (ΕΚ) αριθ. 597/2009 του Συμβουλίου, της 11ης Ιουνίου 2009, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας (2) («ο βασικός κανονισμός κατά των επιδοτήσεων»), και ιδίως τα άρθρα 20, 23 παράγραφοι 5 και 6, την πρόταση που υπέβαλε η Ευρωπαϊκή Επιτροπή, κατόπιν διαβούλευσης με τη συμβουλευτική επιτροπή, Εκτιμώντας τα ακόλουθα: A. ΙΣΧΥΟΝΤΑ ΜΕΤΡΑ (1) Με τους κανονισμούς (ΕΚ) αριθ. 1676/2001 (3) και (ΕΚ) αριθ. 2597/1999 (4) το Συμβούλιο επέβαλε αντιστοίχως αντιντάμπιγνκ και αντισταθμιστικά μέτρα στις ταινίες τερεφθαλικού πολυαιθυλενίου (PET) καταγωγής, μεταξύ άλλων, Ινδίας (εφεξής «τα αρχικά μέτρα»). Με τους κανονισμούς (ΕΚ) αριθ. 1975/2004 (5) και (ΕΚ) αριθ. 1976/2004 (6), το Συμβούλιο επέκτεινε αυτά τα μέτρα στις ταινίες τερεφθαλικού πολυαιθυλενίου (PET) που αποστέλλονται από το Ισραήλ και την Βραζιλία (εφεξής, «τα επεκταθέντα μέτρα») με εξαίρεση τις εισαγωγές ταινιών που παράγονται από μία βραζιλιάνικη εταιρεία, την Terphane Ltd, και μία ισραηλινή εταιρεία, την Jolybar Ltd, που κατονομάζονται ρητώς σε καθέναν από τους κανονισμούς αυτούς. (2) Με τον κανονισμό (ΕΚ) αριθ. 101/2006 (7) το Συμβούλιο τροποποίησε τους κανονισμούς (ΕΚ) αριθ. 1975/2004 και (ΕΚ) αριθ. 1976/2004 ώστε να απαλλαγεί των επεκταθέντων μέτρων μια άλλη ισραηλινή εταιρεία, η Hanita Coatings Rural Cooperative Association Ltd. (3) Μετά τη διενέργεια επανεξέτασης λόγω λήξης της ισχύος των μέτρων αντιντάμπινγκ, το Συμβούλιο, με τον κανονισμό (ΕΚ) αριθ. 1292/2007 (8) επέβαλε δασμό αντιντάμπινγκ στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας και επέκτεινε τον δασμό στις εισαγωγές του ίδιου προϊόντος που αποστέλλεται από τη Βραζιλία και από το Ισραήλ, είτε δηλώνεται ότι είναι καταγωγής Βραζιλίας ή Ισραήλ είτε όχι, με εξαίρεση ορισμένους παραγωγούς που κατονομάζονται ρητώς στο άρθρο 2 παράγραφος 4 του εν λόγω κανονισμού («τα ισχύοντα μέτρα αντιντάμπινγκ»). (4) Μετά τη διενέργεια επανεξέτασης λόγω λήξης της ισχύος των αντισταθμιστικών μέτρων, το Συμβούλιο, με τον κανονισμό (ΕΚ) αριθ. 367/2006 (9) επέβαλε αντισταθμιστικό δασμό στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας και επέκτεινε τον δασμό στις εισαγωγές του ίδιου προϊόντος που αποστέλλεται από τη Βραζιλία και από το Ισραήλ, είτε δηλώνεται ότι είναι καταγωγής Βραζιλίας ή Ισραήλ είτε όχι, με εξαίρεση ορισμένους παραγωγούς που κατονομάζονται ρητώς στο άρθρο 1 παράγραφος 3 του εν λόγω κανονισμού («ισχύοντα αντισταθμιστικά μέτρα»). Τα ισχύοντα αντιντάμπινγκ και τα ισχύοντα αντισταθμιστικά μέτρα θα αναφέρονται εφεξής ως «τα ισχύοντα αντιντάμπινγκ και αντισταθμιστικά μέτρα». (5) Οι κανονισμοί (ΕΚ) αριθ. 1292/2007 και (ΕΚ) αριθ. 367/2006 τροποποιήθηκαν τελευταία με τον κανονισμό (ΕΚ) αριθ. 15/2009 του Συμβουλίου (10). B. ΤΡΕΧΟΥΣΑ ΕΡΕΥΝΑ 1. Αίτημα επανεξέτασης (6) Η Επιτροπή έλαβε αίτηση απαλλαγής από τα επεκταθέντα μέτρα σύμφωνα με το άρθρο 11 παράγραφος 4 και το άρθρο 13 παράγραφος 4 του βασικού κανονισμού αντιντάμπινγκ και τα άρθρα 20 και 23 παράγραφοι 5 και 6 του βασικού κανονισμού κατά των επιδοτήσεων. Η αίτηση υποβλήθηκε από την εταιρεία SZP. Η παραγωγός εταιρεία Plastic Packaging Products Ltd («SZP») έχει έδρα το Ισραήλ («υπό εξέταση χώρα»). 2. Έναρξη επανεξέτασης (7) Η Επιτροπή, αφού εξέτασε τα αποδεικτικά στοιχεία που της υπέβαλε η SZP και κατέληξε στο συμπέρασμα ότι τα στοιχεία αυτά επαρκούν για να δικαιολογήσουν την έναρξη έρευνας σύμφωνα με τα άρθρα 11 παράγραφος 4 και 13 παράγραφος 4 του βασικού κανονισμού αντιντάμπινγκ και σύμφωνα με τα άρθρα 20 και 23 παράγραφοι 5 και 6 αντιστοίχως του βασικού κανονισμού κατά των επιδοτήσεων, προκειμένου να εξεταστεί η δυνατότητα χορήγησης στην SZP απαλλαγής από τα επεκταθέντα μέτρα. Ύστερα από διαβούλευση με τη συμβουλευτική επιτροπή, και αφού δόθηκε στον κοινοτικό κλάδο παραγωγής η δυνατότητα να διατυπώσει τα σχόλιά του, η Επιτροπή κίνησε, δυνάμει του κανονισμού (ΕΚ) αριθ. 6/2010 (11) (εφεξής «ο κανονισμός για την έναρξη της διαδικασίας»), επανεξέταση των κανονισμών (ΕΚ) αριθ. 1292/2007 και (ΕΚ) αριθ. 367/2006 όσον αφορά την εταιρεία SZP. (8) Ο κανονισμός για την έναρξη της επανεξέτασης καταργούσε τον δασμό αντιντάμπινγκ που είχε επιβληθεί με τον κανονισμό (ΕΚ) αριθ. 1292/2007 όσον αφορά τις εισαγωγές του υπό εξέταση προϊόντος το οποίο αποστέλλεται από το Ισραήλ από την εταιρεία SZP. Ταυτόχρονα, σύμφωνα με το άρθρο 14 παράγραφος 5 του βασικού κανονισμού αντιντάμπινγκ, οι τελωνειακές αρχές έλαβαν την εντολή να λάβουν τα κατάλληλα μέτρα για την καταγραφή των εν λόγω εισαγωγών. 3. Το υπό εξέταση προϊόν (9) Το υπό εξέταση προϊόν είναι, όπως ορίζεται στην αρχική έρευνα, οι ταινίες τερεφθαλικού πολυαιθυλενίου (PET) καταγωγής Ινδίας, που συνήθως υπάγονται στους κωδικούς ΣΟ ex 3920 62 19 και ex 3920 62 90 («το υπό εξέταση προϊόν»). (10) Θεωρείται ότι το υπό εξέταση προϊόν και οι ταινίες PET που αποστέλλονται από το Ισραήλ στην Ένωση και υπάγονται στους κωδικούς ΣΟ ex 3920 62 19 και ex 3920 62 90 («το προϊόν που αποτελεί το αντικείμενο επανεξέτασης») έχουν τα ίδια βασικά τεχνικά, φυσικά και χημικά χαρακτηριστικά και προορίζονται για τις ίδιες χρήσεις. Κατά συνέπεια, θεωρούνται ως ομοειδή προϊόντα κατά την έννοια του άρθρου 1 παράγραφος 4 του βασικού κανονισμού αντιντάμπινγκ και του άρθρου 2 στοιχείο γ) του βασικού κανονισμού κατά των επιδοτήσεων. 4. Έρευνα (11) Η Επιτροπή ενημέρωσε επίσημα την SZP και τους αντιπροσώπους της ενδιαφερόμενης χώρας για την έναρξη της διαδικασίας επανεξέτασης. Τα ενδιαφερόμενα μέρη κλήθηκαν να κάνουν γνωστές τις απόψεις τους και ενημερώθηκαν για τη δυνατότητά τους να ζητήσουν να γίνουν δεκτά σε ακρόαση. Ωστόσο, δεν ελήφθη κανένα τέτοιο αίτημα. (12) Η Επιτροπή έστειλε επίσης ερωτηματολόγιο στην SZP και έλαβε απάντηση εντός της ταχθείσας προθεσμίας. Η Επιτροπή αναζήτησε και επαλήθευσε όλες τις πληροφορίες που έκρινε αναγκαίες για τους σκοπούς της επανεξέτασης. Πραγματοποιήθηκε επίσης επιτόπια επαλήθευση στις εγκαταστάσεις της εταιρείας SZP. 5. Περίοδος της έρευνας (13) Η έρευνα κάλυψε την περίοδο από την 1η Ιανουαρίου 2009 έως τις 31 Δεκεμβρίου 2009 (εφεξής «ΠΕ»). Συγκεντρώθηκαν στοιχεία για την περίοδο από το 2006 μέχρι το τέλος της ΠΕ ώστε να εξεταστεί κάθε μεταβολή του τρόπου διεξαγωγής των εμπορικών συναλλαγών. Γ. ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ (14) Η έρευνα επιβεβαίωσε ότι η SZP δεν εξήγαγε το προϊόν που αποτελεί το αντικείμενο επανεξέτασης στην Ευρωπαϊκή Ένωση κατά την περίοδο έρευνας που κατέληξε στα επεκταθέντα μέτρα, τουτέστιν από την 1η Ιανουαρίου μέχρι τις 31 Δεκεμβρίου 2003. Οι πρώτες εξαγωγές της SZP όσον αφορά το προϊόν που αποτελεί το αντικείμενο της επανεξέτασης πραγματοποιήθηκαν μετά την επέκταση των μέτρων, μεταξύ άλλων, στο Ισραήλ. (15) Επιπλέον, σύμφωνα με τα αποδεικτικά στοιχεία που υποβλήθηκαν, η SZP ήταν σε θέση να αποδείξει ικανοποιητικά ότι δεν είχε κανέναν άμεσο ή έμμεσο δεσμό με κανέναν από τους ινδούς παραγωγούς εξαγωγείς ή τις ισραηλινές εταιρείες που υπόκεινται στα ισχύοντα μέτρα αντιντάμπινγκ και τα ισχύοντα αντισταθμιστικά μέτρα. (16) Όπως ήδη αναφέρθηκε στην αιτιολογική σκέψη 14, η SZP δεν εξήγε το υπό εξέταση προϊόν στην Ένωση μετά την περίοδο της έρευνας που οδήγησε σε επέκταση των μέτρων. Η SZP κατασκευάζει ταινίες PET και είτε τις πωλεί είτε τις χρησιμοποιεί η ίδια για την παραγωγή μιας σειράς προϊόντων συσκευασίας. (17) Πρώτη ύλη ινδικής καταγωγής, μεταξύ άλλων, χρησιμοποιείται από την SZP για την κατασκευή ταινιών PET που εξάγεται στην Ένωση αλλά αυτό δεν θεωρήθηκε ότι είναι διαδικασία που συνεπάγεται καταστρατήγηση. Η ινδική πρώτη ύλη αποτελούσε μια μικρή μόνο αναλογία της πρώτης ύλης που αγόραζε η SZP στο μέτρο των δυνατοτήτων της και αναμειγνύονταν με άλλες πρώτες ύλες, οι οποίες αγοράζονταν από την εγχώρια αγορά της. Ο ινδός παραγωγός της πρώτης ύλης είναι από μακρού χρόνου προμηθευτής της SZP. (18) Επιπλέον, δεν βρέθηκαν στοιχεία σχετικά με αγορά από μέρους της SZP τελειωμένων ταινιών PET από την Ινδία για μεταπώληση ή εκ νέου αποστολή στην Ευρωπαϊκή Ένωση. Δ. ΤΡΟΠΟΠΟΙΗΣΗ ΤΩΝ ΥΠΟ ΕΠΑΝΕΞΕΤΑΣΗ ΜΕΤΡΩΝ (19) Σύμφωνα με τα προαναφερθέντα αποτελέσματα της έρευνας που δείχνουν ότι η SZP δεν προέβη σε πρακτικές καταστρατήγησης, η εταιρεία θα πρέπει να απαλλαγεί από τα ισχυόντα μέτρα αντιντάμπινγκ και αντιστάθμισης. (20) Η καταγραφή των εισαγωγών των ταινιών PET που αποστέλλονται από το Ισραήλ από την SZP, όπως επιβάλλεται με τον κανονισμό για την έναρξη της έρευνας, θα πρέπει να παύσει. Σύμφωνα με το άρθρο 14 παράγραφος 5 του βασικού κανονισμού αντιντάμπινγκ, το οποίο προβλέπει ότι τα μέτρα εφαρμόζονται στις καταγραφόμενες εισαγωγές από την ημερομηνία καταγραφής τους, και ενόψει της απαλλαγής της εταιρείας από τα μέτρα, κανένας δασμός αντιντάμπινγκ δεν θα πρέπει να εισπράττεται για τις εισαγωγές ταινιών PET που αποστέλλονται από το Ισραήλ από την SZP οι οποίες κατά την είσοδό τους στην Ένωση υποβάλλονται σε καταγραφή σύμφωνα με τον κανονισμό για την έναρξη της έρευνας (21) Όσον αφορά τα μέτρα αντιστάθμισης, καθώς δεν διαπιστώθηκε ότι η εταιρεία καταστρατηγεί τα ισχύοντα μέτρα, η απαλλαγή θα πρέπει να αρχίσει να ισχύει από την ημερομηνία έναρξης ισχύος του κανονισμού (ΕΕ) αριθ. 6/2010 σύμφωνα με το άρθρο 23 παράγραφος 6 του βασικού κανονισμού κατά των επιδοτήσεων. Η επιστροφή ή διαγραφή θα πρέπει να ζητηθεί από τις εθνικές τελωνειακές αρχές σύμφωνα με την ισχύουσα τελωνειακή νομοθεσία. (22) Η απαλλαγή από τα επεκταθέντα μέτρα που χορηγήθηκε στις ταινίες PET που παράγονται από την SZP παραμένει σε ισχύ σύμφωνα με το άρθρο 13 παράγραφος 4 του βασικού κανονισμού αντιντάμπινγκ και το άρθρο 23 παράγραφος 6 του βασικού κανονισμού κατά των επιδοτήσεων, υπό την προϋπόθεση ότι δεν θα διαπιστωθεί ότι η απαλλαγή χορηγήθηκε βάσει εσφαλμένων ή παραπλανητικών πληροφοριών που υπέβαλε η ενδιαφερόμενη εταιρεία. Αν με βάση τα εκ πρώτης όψεως αποδεικτικά στοιχεία υπάρχουν διαφορετικές ενδείξεις, η Επιτροπή μπορεί να κινήσει έρευνα για να καθορίσει αν δικαιολογείται η ανάκληση της απαλλαγής. (23) Η απαλλαγή από τα επεκταθέντα μέτρα των εισαγωγών ταινιών PET από την SZP καθορίστηκε βάσει των πορισμάτων της παρούσας επανεξέτασης. Η απαλλαγή αυτή, επομένως, εφαρμόζεται αποκλειστικά στις εισαγωγές ταινιών PET που αποστέλλονται από το Ισραήλ και παράγονται από τη συγκεκριμένη νομική οντότητα. Οι εισαχθείσες ταινίες ΡΕΤ που παρήχθησαν ή εστάλησαν από οποιαδήποτε άλλη εταιρεία που δεν κατονομάζεται ρητά στο άρθρο 2 παράγραφος 4 του κανονισμού (ΕΚ) αριθ. 1292/2007 και στο άρθρο 1 παράγραφος 3 του κανονισμού (ΕΚ) αριθ. 367/2006 με την επωνυμία και τη διεύθυνσή της, συμπεριλαμβανομένων των νομικών οντοτήτων που συνδέονται με τις εταιρείες που αναφέρονται ρητά, δεν μπορούν να τύχουν της απαλλαγής και επομένως υπόκεινται στον συντελεστή υπολειπόμενου δασμού που έχει επιβληθεί με τους κανονισμούς αυτούς. E. ΔΙΑΔΙΚΑΣΙΑ (24) Ο εξαγωγέας SZP και όλα τα άλλα ενδιαφερόμενα μέρη ενημερώθηκαν για τα γεγονότα και τα πορίσματα βάσει των οποίων υπάρχει η πρόθεση χορήγησης απαλλαγής στην SZP από τα επεκταθέντα μέτρα και δεν ελήφθη κανένα σχόλιο. Δεν υποβλήθηκαν παρατηρήσεις, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Ο κανονισμός (ΕΚ) αριθ. 1292/2007 τροποποιείται ως εξής: Στο άρθρο 2 παράγραφος 4 προστίθεται η ακόλουθη εταιρεία στον πίνακα των εταιρειών που παράγουν ταινίες τερεφθαλικού πολυαιθυλενίου στη Βραζιλία και στο Ισραήλ και των οποίων οι εισαγωγές ταινιών τερεφθαλικού πολυαιθυλενίου απαλλάσσονται από την εφαρμογή της επέκτασης του οριστικού υπολειπομένου δασμού αντιντάμπινγκ: «SZP Plastic Packaging Products Ltd, PO Box 53, Shavei Zion, 22086 Ισραήλ (συμπληρωματικός κωδικός TARIC A964)». 2. Ο κανονισμός (ΕΚ) αριθ. 367/2006 τροποποιείται ως εξής: Στο άρθρο 1 παράγραφος 3 προστίθεται η ακόλουθη εταιρεία στον πίνακα των εταιρειών που παράγουν ταινίες τερεφθαλικού πολυαιθυλενίου στη Βραζιλία και στο Ισραήλ και των οποίων οι εισαγωγές ταινιών τερεφθαλικού πολυαιθυλενίου απαλλάσσονται της εφαρμογής της επέκτασης του οριστικού δασμού αντιστάθμισης: «SZP Plastic Packaging Products Ltd, PO Box 53, Shavei Zion, 22086 Ισραήλ (συμπληρωματικός κωδικός TARIC A964)». Άρθρο 2 Οι αντισταθμιστικοί δασμοί που έχουν εισπραχθεί μετά την 7η Ιανουαρίου 2010 σύμφωνα με το άρθρο 1 παράγραφος1 του κανονισμού (ΕΚ) αριθ. 367/2006 επί των εισαγωγών από την SZP Plastic Packaging Products Ltd θα επιστραφούν στον (στους) ενδιαφερόμενο(-ους) εισαγωγέα(-είς). Η επιστροφή ή διαγραφή θα ζητηθεί από τις εθνικές τελωνειακές αρχές σύμφωνα με την ισχύουσα τελωνειακή νομοθεσία. Άρθρο 3 Οι τελωνειακές αρχές καλούνται να τερματίσουν την καταγραφή εισαγωγών που διεξήχθη σύμφωνα με το άρθρο 3 του κανονισμού (ΕΕ) αριθ. 6/2010. Κανένας δασμός αντιντάμπινγκ δεν θα εισπραχθεί επί των εισαγωγών που καταγράφονται έτσι. Άρθρο 4 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Το άρθρο 1 παράγραφος 2 ισχύει από τις 7 Ιανουαρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 13 Σεπτεμβρίου 2010.

Εμπορικές πράξεις

Εμπορική νομοθεσία

Χημική βιομηχανία


ΚΑΝΟΝΙΣΜΌΣ (ΕΕ) αριθ. 506/2010 ΤΗΣ ΕΠΙΤΡΟΠΉΣ της 14ης Ιουνίου 2010 για την τροποποίηση του παραρτήματος του κανονισμού (ΕΚ) αριθ. 21/2004 του Συμβουλίου όσον αφορά τα αιγοπρόβατα που φυλάσσονται σε ζωολογικούς κήπους (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 21/2004 του Συμβουλίου, της 17ης Δεκεμβρίου 2003, για τη θέσπιση συστήματος αναγνώρισης και καταγραφής των αιγοπροβάτων και για την τροποποίηση του κανονισμού (ΕΚ) αριθ. 1782/2003 και των οδηγιών 92/102/ΕΟΚ και 64/432/ΕΟΚ (1), και ιδίως το άρθρο 10 παράγραφος 1 πρώτο εδάφιο, Εκτιμώντας τα ακόλουθα: (1) Το άρθρο 1 του κανονισμού (ΕΚ) αριθ. 21/2004 ορίζει ότι κάθε κράτος μέλος καθιερώνει ένα σύστημα για την αναγνώριση και την καταγραφή των αιγοπροβάτων σύμφωνα με τις διατάξεις του εν λόγω κανονισμού. (2) Σκοπός του κανονισμού (ΕΚ) αριθ. 21/2004 είναι να εξασφαλίζεται η ατομική ιχνηλασιμότητα των αιγοπροβάτων σε όλη τη διάρκεια της ζωής τους. Σύμφωνα με το άρθρο 4 παράγραφος 2 και με το τμήμα Α του παραρτήματος του εν λόγω κανονισμού, τα ζώα αυτά αναγνωρίζονται μέσω ορατών συσκευών αναγνώρισης όπως π.χ. ενώτια, σφραγίδα στο μεσοκύνιο ή τατουάζ. (3) Οι ειδικές υγειονομικές απαιτήσεις για τα εξωτικά ζώα που φυλάσσονται σε ζωολογικούς κήπους ορίζονται στην οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου οι οποίοι διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται στις υγειονομικές απαιτήσεις για τα ζώα οι οποίες ορίζονται στους ειδικούς κοινοτικούς κανόνες που αναφέρονται στο τμήμα Ι του παραρτήματος Α της οδηγίας 90/425/ΕΟΚ (2). Η εν λόγω οδηγία περιλαμβάνει επίσης διατάξεις για την αναγνώριση και την τήρηση μητρώων και, ως εκ τούτου, για τα περισσότερα αιγοπρόβατα που φυλάσσονται σε εγκεκριμένους ζωολογικούς κήπους ισχύουν ήδη απαιτήσεις σχετικά με την ατομική τους αναγνώριση και ιχνηλασιμότητα. (4) Επιπροσθέτως, η μεγάλη πλειονότητα των αιγοπροβάτων που φυλάσσονται σε ζωολογικούς κήπους ανήκουν σε εξωτικά είδη. Εντούτοις, η χρήση ορατών συσκευών αναγνώρισης ενδέχεται να είναι ακατάλληλη για το σκοπό της επίδειξης των ζώων στους ζωολογικούς κήπους, δεδομένου ότι μπορεί να αλλοιώσει την αυθεντική όψη των ζώων, ιδιαίτερα των εξωτικών ειδών. (5) Προκειμένου να μειωθεί ο διοικητικός φόρτος και λόγω της ιδιαιτερότητας των ζώων που φυλάσσονται σε ζωολογικούς κήπους, με δεδομένο τον πολύ περιορισμένο αριθμό αυτών των ζώων και τον ειδικό σκοπό της έκθεσής τους, κρίνεται ανάλογο να επιτραπούν παρεκκλίσεις από συγκεκριμένα στοιχεία του κανονισμού (ΕΚ) αριθ. 21/2004 όσον αφορά την αναγνώριση, και πιο συγκεκριμένα την υποχρέωση χρήσης ορατών ή ηλεκτρονικών συσκευών αναγνώρισης. (6) Είναι επομένως σκόπιμο να επιτραπεί στις αρμόδιες αρχές των κρατών μελών να εξαιρούν τα αιγοπρόβατα που φυλάσσονται σε ζωολογικούς κήπους και που διακινούνται μεταξύ ζωολογικών κήπων οι οποίοι έχουν εγκριθεί σύμφωνα με το άρθρο 13 παράγραφος 2 της οδηγίας 92/65/ΕΟΚ, από την υποχρέωση χρήσης ορατών ή ηλεκτρονικών συσκευών αναγνώρισης εφόσον υπάρχει ήδη δυνατότητα ατομικής αναγνώρισης και ιχνηλασιμότητας των εν λόγω ζώων με βάση τις διατάξεις της προαναφερόμενης οδηγίας. Εντούτοις, εάν τα ζώα μετακινηθούν σε οποιαδήποτε εκμετάλλευση εκτός των εγκεκριμένων ζωολογικών κήπων, είναι αναγκαίο να αναγνωριστούν σύμφωνα με το άρθρο 4 παράγραφος 1 του κανονισμού (ΕΚ) αριθ. 21/2004. (7) Επομένως, το τμήμα Α του παραρτήματος του κανονισμού (ΕΚ) αριθ. 21/2004 πρέπει να τροποποιηθεί αναλόγως. (8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΚ) αριθ. 21/2004 τροποποιείται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 14 Ιουνίου 2010.

Πολιτική για την υγεία


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 215/2012 ΤΗΣ ΕΠΙΤΡΟΠΉΣ της 13ης Μαρτίου 2012 για την 166η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και ιδίως το άρθρο 7 παράγραφος 1 στοιχείο α), το άρθρο 7α παράγραφος 1, Εκτιμώντας τα ακόλουθα: (1) Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων. (2) Στις 5 Μαρτίου 2012, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει ένα φυσικό πρόσωπο στον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. (3) Κατά συνέπεια, το παράρτημα Ι του κανονισμού (ΕΚ) αριθ. 881/2002 πρέπει να τροποποιηθεί ανάλογα. (4) Ο παρών κανονισμός θα πρέπει να τεθεί σε ισχύ αμέσως, ώστε να διασφαλιστεί η αποτελεσματικότητα των μέτρων που προβλέπονται σε αυτόν, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα Ι του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 13 Μαρτίου 2012.

Δημόσια ασφάλεια


ΑΠΌΦΑΣΗ ΤΗΣ ΕΠΙΤΡΟΠΉΣ της 8ης Ιουλίου 2010 για την τροποποίηση των παραρτημάτων της απόφασης 93/52/ΕΟΚ όσον αφορά την αναγνώριση της Λιθουανίας και της περιφέρειας Molise της Ιταλίας ως επίσημα απαλλαγμένων από τη βρουκέλλωση (Br. melitensis) και για την τροποποίηση των παραρτημάτων της απόφασης 2003/467/ΕΚ όσον αφορά την κήρυξη ορισμένων διοικητικών περιφερειών της Ιταλίας ως επίσημα απαλλαγμένων από τη φυματίωση, τη βρουκέλλωση και την ενζωοτική λεύκωση των βοοειδών [κοινοποιηθείσα υπό τον αριθμό Ε(2010) 4592] (Κείμενο που παρουσιάζει ενδιαφέρον για τον ΕΟΧ) (2010/391/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), και ιδίως το παράρτημα A τμήμα I σημείο 4, το παράρτημα A τμήμα II σημείο 7 και το παράρτημα Δ τμήμα I στοιχείο E, την οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων (2), και ιδίως το παράρτημα A κεφάλαιο 1 τμήμα II, Εκτιμώντας τα ακόλουθα: (1) Η οδηγία 91/68/ΕΟΚ καθορίζει τους όρους υγείας των ζώων που διέπουν το εμπόριο αιγοπροβάτων στην Ένωση. Καθορίζει τους όρους υπό τους οποίους τα κράτη μέλη ή οι περιφέρειες αναγνωρίζονται ως επίσημα απαλλαγμένα από τη βρουκέλλωση. (2) Στην απόφαση 93/52/ΕΟΚ της Επιτροπής, της 21ης Δεκεμβρίου 1992, που διαπιστώνει την τήρηση εκ μέρους ορισμένων κρατών μελών ή περιφερειών των όρων σχετικά με τη βρουκέλλωση (Br. melitensis) και που τους αναγνωρίζει καθεστώς κράτους μέλους ή περιφέρειας επίσημα απαλλαγμένης από την εν λόγω νόσο (3) παρατίθενται, στα παραρτήματα, τα κράτη μέλη και οι περιφέρειες που αναγνωρίζεται ότι είναι επίσημα απαλλαγμένες από τη βρουκέλλωση (Br. melitensis) σύμφωνα με την οδηγία 91/68/ΕΟΚ. (3) Η Λιθουανία υπέβαλε στην Επιτροπή δικαιολογητικά έγγραφα με τα οποία αποδεικνύεται η συμμόρφωση προς τους σχετικούς όρους που προβλέπονται στην οδηγία 91/68/ΕΟΚ, ώστε να αναγνωριστεί επίσημα ως απαλλαγμένη από τη βρουκέλλωση (Br. melitensis) όσον αφορά ολόκληρο το έδαφός της. Το εν λόγω κράτος μέλος πρέπει επομένως να αναγνωριστεί επίσημα ως απαλλαγμένο από την ανωτέρω νόσο. Ως εκ τούτου, το παράρτημα Ι της απόφασης 93/52/ΕΚ πρέπει να τροποποιηθεί ανάλογα. (4) Η Ιταλία υπέβαλε στην Επιτροπή δικαιολογητικά έγγραφα με τα οποία αποδεικνύεται η συμμόρφωση προς τους σχετικούς όρους που προβλέπονται στην οδηγία 91/68/ΕΟΚ όσον αφορά όλες τις επαρχίες στην περιφέρεια Molise, ώστε η εν λόγω περιφέρεια να αναγνωριστεί ως επίσημα απαλλαγμένη από τη βρουκέλλωση (Br. melitensis). Η εν λόγω περιφέρεια πρέπει επομένως να αναγνωριστεί ως επίσημα απαλλαγμένη από την ανωτέρω νόσο. (5) Η Ιταλία ζήτησε επίσης να επέλθουν τροποποιήσεις στην εγγραφή που την αφορά στον κατάλογο των περιφερειών των κρατών μελών, οι οποίες έχουν αναγνωριστεί ως επίσημα απαλλαγμένες από τη βρουκέλλωση (Br. melitensis), στο παράρτημα ΙΙ της απόφασης 93/52/ΕΟΚ. Η σημερινή διοικητική διαίρεση της Ιταλίας διαχωρίζει την περιφέρεια Trentino-Alto Adige σε δύο επιμέρους περιοχές: συγκεκριμένα, την επαρχία του Bolzano και την επαρχία του Trento. Η περιφέρεια Σαρδηνίας έχει διαιρεθεί σε οκτώ επαρχίες. Επιπλέον, καθώς όλες οι επαρχίες των περιφερειών Lombardia, Piemonte, Toscana, Σαρδηνία και Umbria έχουν ήδη αναγνωριστεί ως επίσημα απαλλαγμένες από τη βρουκέλλωση (Br. melitensis), ολόκληρες οι εν λόγω περιφέρειες πρέπει να αναγνωριστούν ως επίσημα απαλλαγμένες από την ανωτέρω νόσο. (6) Ως εκ τούτου, η εγγραφή στο παράρτημα ΙΙ της απόφασης 93/52/ΕΟΚ όσον αφορά την Ιταλία πρέπει να τροποποιηθεί αναλόγως. (7) Η οδηγία 64/432/ΕΟΚ ισχύει στον τομέα των συναλλαγών εντός της Ένωσης όσον αφορά τα βοοειδή και τα χοιροειδή. Καθορίζει τους όρους υπό τους οποίους τα κράτη μέλη ή μέρη ή περιφέρειες αυτών αναγνωρίζονται ως επίσημα απαλλαγμένα από τη φυματίωση, τη βρουκέλλωση και την ενζωοτική λεύκωση των βοοειδών, όσον αφορά τις αγέλες βοοειδών. (8) Η απόφαση 2003/467/ΕΚ της Επιτροπής, της 23ης Ιουνίου 2003, για τη θέσπιση καθεστώτος επίσημης απαλλαγής από τη φυματίωση, τη βρουκέλλωση και την ενζωοτική λεύκωση των βοοειδών σε ορισμένα κράτη μέλη και περιφέρειες κρατών μελών όσον αφορά τις αγέλες βοοειδών (4), απαριθμεί αυτά τα κράτη μέλη και τις περιφέρειες στα παραρτήματα Ι, ΙΙ και ΙΙΙ αντίστοιχα της εν λόγω απόφασης. (9) Η Ιταλία υπέβαλε στην Επιτροπή έγγραφα με τα οποία αποδεικνύεται η τήρηση των σχετικών όρων που προβλέπονται στην οδηγία 64/432/ΕΟΚ όσον αφορά όλες τις επαρχίες των περιφερειών Lombardia και Toscana, καθώς και τις επαρχίες Cagliari, Medio-Campidano, Ogliastra και Olbia-Tempio στην περιφέρεια Σαρδηνίας, ώστε οι εν λόγω περιφέρειες και επαρχίες να μπορούν να κηρυχτούν ως περιοχές της Ιταλίας επίσημα απαλλαγμένες από τη φυματίωση των βοοειδών. (10) Η Ιταλία υπέβαλε στην Επιτροπή έγγραφα με τα οποία αποδεικνύεται η τήρηση των σχετικών όρων που προβλέπονται στην οδηγία 64/432/ΕΟΚ, όσον αφορά την επαρχία Campobasso στην περιφέρεια Molise, ώστε η εν λόγω επαρχία να μπορεί να κηρυχτεί ως περιοχή της Ιταλίας επίσημα απαλλαγμένη από τη βρουκέλλωση των βοοειδών. (11) Η Ιταλία υπέβαλε στην Επιτροπή έγγραφα με τα οποία αποδεικνύεται η τήρηση των σχετικών όρων που προβλέπονται στην οδηγία 64/432/ΕΟΚ, όσον αφορά την επαρχία Napoli στην περιφέρεια Campania, την επαρχία Brindisi στην περιφέρεια Puglia και τις επαρχίες Agrigento, Caltanissetta, Siracusa και Trapani στην περιφέρεια Σικελίας, ώστε οι εν λόγω επαρχίες να μπορούν να κηρυχτούν ως περιοχές της Ιταλίας επίσημα απαλλαγμένες από την ενζωοτική λεύκωση των βοοειδών. (12) Σε συνέχεια της αξιολόγησης των εγγράφων που υπέβαλε η Ιταλία, οι εν λόγω επαρχίες και περιφέρειες πρέπει να κηρυχτούν ως περιοχές της Ιταλίας επίσημα απαλλαγμένες από τη φυματίωση, τη βρουκέλλωση και την ενζωοτική λεύκωση των βοοειδών αντίστοιχα. (13) Η Ιταλία ζήτησε επίσης να επέλθουν τροποποιήσεις στην εγγραφή που την αφορά στον κατάλογο των περιφερειών των κρατών μελών, οι οποίες έχουν κηρυχτεί ως επίσημα απαλλαγμένες από τη φυματίωση, τη βρουκέλλωση και την ενζωοτική λεύκωση των βοοειδών, στα παραρτήματα της απόφασης 2003/467/ΕΚ. Η σημερινή διοικητική διαίρεση της Ιταλίας διαχωρίζει την περιφέρεια Trentino-Alto Adige σε δύο επιμέρους περιοχές: συγκεκριμένα, την επαρχία του Bolzano και την επαρχία του Trento. (14) Επιπλέον, καθώς όλες οι επαρχίες των περιφερειών Emilia-Romagna, Lombardia, Σαρδηνία και Umbria, που απαριθμούνται στο κεφάλαιο 2 του παραρτήματος ΙΙ της απόφασης 2003/467/ΕΚ, έχουν ήδη κηρυχτεί ως επίσημα απαλλαγμένες από τη βρουκέλλωση και όλες οι επαρχίες των περιφερειών Emilia-Romagna, Lombardia, Marche, Piemonte, Toscana, Umbria και Val d’Aosta, που απαριθμούνται στο κεφάλαιο 2 του παραρτήματος ΙΙΙ της απόφασης 2003/467/ΕΚ, έχουν ήδη κηρυχτεί ως επίσημα απαλλαγμένες από την ενζωοτική λεύκωση των βοοειδών, ολόκληρες οι εν λόγω περιφέρειες πρέπει να αναγνωριστούν ως επίσημα απαλλαγμένες από τις αντίστοιχες νόσους. (15) Ως εκ τούτου, τα παραρτήματα της απόφασης 2003/467/ΕΚ πρέπει να τροποποιηθούν αναλόγως. (16) Ως εκ τούτου, οι αποφάσεις 93/52/ΕΟΚ και 2003/467/ΕΚ πρέπει να τροποποιηθούν αναλόγως. (17) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα παραρτήματα της απόφασης 93/52/ΕΟΚ τροποποιούνται σύμφωνα με το παράρτημα Ι της παρούσας απόφασης. Άρθρο 2 Τα παραρτήματα της απόφασης 2003/467/ΕΚ τροποποιούνται σύμφωνα με το παράρτημα ΙΙ της παρούσας απόφασης. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 8 Ιουλίου 2010.

Πολιτική για την υγεία


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 569/2011 ΤΗΣ ΕΠΙΤΡΟΠΉΣ της 15ης Ιουνίου 2011 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1, Εκτιμώντας τα ακόλουθα: Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 16 Ιουνίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 15 Ιουνίου 2011.

Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΟΔΗΓΊΑ 2010/4/ΕΕ ΤΗΣ ΕΠΙΤΡΟΠΉΣ της 8ης Φεβρουαρίου 2010 για την τροποποίηση της οδηγίας 76/768/ΕΟΚ του Συμβουλίου σχετικά με τα καλλυντικά προϊόντα, με σκοπό την προσαρμογή του παραρτήματος ΙΙΙ στην τεχνική πρόοδο (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 76/768/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (1), και ιδίως το άρθρο 8 παράγραφος 2, Κατόπιν διαβούλευσης με την επιστημονική επιτροπή για την ασφάλεια των καταναλωτών, Εκτιμώντας τα ακόλουθα: (1) Σήμερα, υπάρχουν δύο μη οξειδωτικές ουσίες βαφής μαλλιών η προσωρινή χρήση των οποίων επιτρέπεται στα καλλυντικά προϊόντα μέχρι τις 31 Δεκεμβρίου 2010, τηρουμένων των περιορισμών και των προϋποθέσεων που αναφέρονται στο παράρτημα ΙΙΙ μέρος 2 της οδηγίας 76/768/ΕΟΚ. (2) Για αυτές τις δύο μη οξειδωτικές ουσίες βαφής μαλλιών, HC Orange No. 2 και 2-hydroxyethylamino-5-nitroanisole, που αναφέρονται στους αύξοντες αριθμούς 26 και 29 στο μέρος 2 του παραρτήματος ΙΙΙ, η επιστημονική επιτροπή για την ασφάλεια των καταναλωτών (στο εξής «ΕΕΑΚ») εξέδωσε τις τελικές της γνώμες για την ασφάλειά τους. Η ΕΕΑΚ συνέστησε μέγιστες επιτρεπόμενες συγκεντρώσεις στο τελικό καλλυντικό προϊόν 1,0 % για την HC Orange No. 2 και 0,2 % για την 2-hydroxyethylamino-5-nitroanisole. Συνεπώς, για τις ουσίες HC Orange No. 2 και 2-hydroxyethylamino-5-nitroanisole μπορούν να θεσπιστούν οριστικές κανονιστικές διατάξεις στο μέρος 1 του παραρτήματος ΙΙΙ. (3) Επομένως, η οδηγία 76/768/ΕΟΚ πρέπει να τροποποιηθεί αναλόγως. (4) Για να εξασφαλιστεί η ομαλή μετάβαση όσον αφορά την εμπορία προϊόντων που περιέχουν την ουσία HC Orange No. 2 τα οποία δεν συμμορφώνονται με τις απαιτήσεις επισήμανσης που καθορίζονται στην παρούσα οδηγία, είναι αναγκαίο να προβλεφθούν οι κατάλληλες μεταβατικές περίοδοι. (5) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τα καλλυντικά προϊόντα, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Τροποποίηση της οδηγίας 76/768/ΕΟΚ Το παράρτημα III της οδηγίας 76/768/ΕΟΚ τροποποιείται σύμφωνα με το παράρτημα της παρούσας οδηγίας. Άρθρο 2 Μεταφορά στο εθνικό δίκαιο 1. Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως την 1η Σεπτεμβρίου 2010. Ανακοινώνουν αμέσως στην Επιτροπή το κείμενο των εν λόγω διατάξεων. Τα κράτη μέλη εφαρμόζουν τις διατάξεις του παραρτήματος της παρούσας οδηγίας, εξαιρουμένων των υποχρεώσεων επισήμανσης που ορίζονται στη στήλη (ζ) της καταχώρισης 208, από την 1η Δεκεμβρίου 2010. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη. 2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία. Άρθρο 3 Μεταβατικές διατάξεις Τα κράτη μέλη λαμβάνουν όλα τα απαιτούμενα μέτρα ώστε να εξασφαλίσουν ότι μετά την 1η Νοεμβρίου 2011 δεν θα διατίθενται στην αγορά καλλυντικά προϊόντα τα οποία δεν συμμορφώνονται με τις υποχρεώσεις επισήμανσης που ορίζονται στη στήλη (ζ) της καταχώρισης 208 του παραρτήματος ΙΙΙ μέρος Ι της οδηγίας 76/768/ΕΟΚ, όπως τροποποιείται με την παρούσα οδηγία, ούτε από τους παραγωγούς της Ένωσης ούτε από τους εισαγωγείς που είναι εγκατεστημένοι στην Ένωση. Τα κράτη μέλη λαμβάνουν όλα τα απαιτούμενα μέτρα ώστε να εξασφαλίσουν ότι από την 1η Νοεμβρίου 2012 τα καλλυντικά προϊόντα τα οποία δεν συμμορφώνονται με τις υποχρεώσεις επισήμανσης που ορίζονται στη στήλη (ζ) της καταχώρισης 208 του παραρτήματος ΙΙΙ μέρος Ι της οδηγίας 76/768/ΕΟΚ δεν πωλούνται ούτε διατίθενται στον τελικό καταναλωτή στην Ένωση. Άρθρο 4 Έναρξη ισχύος Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Άρθρο 5 Αποδέκτες Η παρούσα οδηγία απευθύνεται στα κράτη μέλη. Βρυξέλλες, 8 Φεβρουαρίου 2010.

Χημική βιομηχανία


ΚΑΝΟΝΙΣΜΌΣ (ΕΕ) αριθ. 821/2010 ΤΗΣ ΕΠΙΤΡΟΠΉΣ της 17ης Σεπτεμβρίου 2010 για την εφαρμογή του κανονισμού (ΕΚ) αριθ. 808/2004 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές για την κοινωνία της πληροφορίας (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 808/2004 του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με τις κοινοτικές στατιστικές για την κοινωνία της πληροφορίας (1), και ιδίως το άρθρο 8, Εκτιμώντας τα ακόλουθα: (1) Ο κανονισμός (ΕΚ) αριθ. 808/2004 καθόρισε ένα κοινό πλαίσιο για τη συστηματική παραγωγή ευρωπαϊκών στατιστικών σχετικά με την κοινωνία της πληροφορίας. (2) Σύμφωνα με το άρθρο 8 παράγραφος 1 του κανονισμού (ΕΚ) αριθ. 808/2004, είναι αναγκαίο να ληφθούν μέτρα εφαρμογής για να καθοριστούν τα δεδομένα που πρέπει να παρέχονται για την κατάρτιση των στατιστικών που ορίζονται στα άρθρα 3 και 4 του εν λόγω κανονισμού, καθώς και οι προθεσμίες διαβίβασής τους. (3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα δεδομένα που πρέπει να διαβιβάζονται για την παραγωγή ευρωπαϊκών στατιστικών σχετικά με την κοινωνία της πληροφορίας, σύμφωνα με το άρθρο 3 παράγραφος 2 και το άρθρο 4 του κανονισμού (ΕΚ) αριθ. 808/2004, προσδιορίζονται στα παραρτήματα I και II του παρόντος κανονισμού. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 17 Σεπτεμβρίου 2010.


ΚΑΝΟΝΙΣΜΌΣ (ΕΕ) αριθ. 291/2010 ΤΗΣ ΕΠΙΤΡΟΠΉΣ της 31ης Μαρτίου 2010 για τη διόρθωση των κανονισμών (ΕΚ) αριθ. 437/2009, (ΕΚ) αριθ. 438/2009 και (ΕΚ) αριθ. 1064/2009 όσον αφορά το καθεστώς ειδικού προορισμού που προβλέπεται για την εισαγωγή ορισμένων γεωργικών προϊόντων στο πλαίσιο των δασμολογικών ποσοστώσεων Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 144 παράγραφος 1 και το άρθρο 148, σε συνδυασμό με το άρθρο 4, Εκτιμώντας τα ακόλουθα: (1) Το άρθρο 2 παράγραφος 1 του κανονισμού (ΕΚ) αριθ. 437/2009 της Επιτροπής, της 26ης Μαΐου 2009, σχετικά με το άνοιγμα και τον τρόπο διαχείρισης κοινοτικής δασμολογικής ποσόστωσης για την εισαγωγή νεαρών αρρένων βοοειδών που προορίζονται για πάχυνση (2), το άρθρο 3 παράγραφος 1 του κανονισμού (ΕΚ) αριθ. 438/2009 της Επιτροπής, της 26ης Μαΐου 2009, για το άνοιγμα και τον τρόπο διαχείρισης κοινοτικών δασμολογικών ποσοστώσεων ταύρων, αγελάδων και δαμαλίδων, άλλων πλην των προοριζόμενων για σφαγή, ορισμένων αλπικών και ορεσίβιων φυλών (3), και άρθρο 4 παράγραφος 1 του κανονισμού (ΕΚ) αριθ. 1064/2009 της Επιτροπής, της 4ης Νοεμβρίου 2009, για το άνοιγμα και τον τρόπο διαχείρισης της κοινοτικής δασμολογικής ποσόστωσης για την εισαγωγή κριθής ζυθοποιίας προέλευσης τρίτων χωρών (4), προβλέπουν τελωνειακή επιτήρηση στο πλαίσιο του καθεστώτος ειδικού προορισμού που αναφέρεται στο άρθρο 166 του κανονισμού (ΕΚ) αριθ. 450/2008 του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τη θέσπιση του κοινοτικού τελωνειακού κώδικα (εκσυγχρονισμένος τελωνειακός κώδικας) (5). (2) Όπως αναφέρεται στον πινάκα αντιστοιχίας του παραρτήματος του κανονισμού (ΕΚ) αριθ. 450/2008, το εν λόγω άρθρο 166 πρόκειται να αντικαταστήσει το άρθρο 82 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (6), το οποίο προβλέπει, επίσης, τελωνειακή επιτήρηση στο πλαίσιο ειδικής χρήσης των εισαγόμενων εμπορευμάτων. Ωστόσο, το άρθρο 188 παράγραφος 2 δεύτερο εδάφιο του κανονισμού (ΕΚ) αριθ. 450/2008 προβλέπει ότι, με την επιφύλαξη της έναρξης ισχύος των διατάξεων εφαρμογής που αναφέρονται στο πρώτο εδάφιο της παραγράφου αυτής, το άρθρο 166 του εν λόγω κανονισμού εφαρμόζεται το αργότερο από τις 24 Ιουνίου 2013. Ως εκ τούτου, το άρθρο 82 του κανονισμού (ΕΟΚ) αριθ. 2913/92 θα συνεχίσει να ισχύει έως τη θέση σε εφαρμογή του άρθρου 166 του κανονισμού (ΕΚ) αριθ. 450/2008. (3) Συνεπώς, κρίνεται σκόπιμο να αντικατασταθεί, στους κανονισμούς (ΕΚ) αριθ. 437/2009, (ΕΚ) αριθ. 438/2009 και (ΕΚ) αριθ. 1064/2009, η αναφορά στο άρθρο 166 του κανονισμού (ΕΚ) αριθ. 450/2008 από αναφορά στο άρθρο 82 του κανονισμού (ΕΟΚ) αριθ. 2913/92. (4) Ως εκ τούτου, πρέπει να διορθωθούν οι κανονισμοί (ΕΚ) αριθ. 437/2009, (ΕΚ) αριθ. 438/2009 και (ΕΚ) αριθ. 1064/2009 αναλόγως. (5) Για να εξασφαλιστεί αποτελεσματική διαχείριση των σχετικών δασμολογικών ποσοστώσεων και δεδομένου ότι το περιεχόμενο των εν λόγω διατάξεων παραμένει ίδιο, η διόρθωση αυτή πρέπει να αρχίσει να εφαρμόζεται από τις ημερομηνίες εφαρμογής των σχετικών κανονισμών. (6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 2 παράγραφος 1 του κανονισμού (ΕΚ) αριθ. 437/2009 αντικαθίσταται από το ακόλουθο κείμενο: «1. Κατ’ εφαρμογή του άρθρου 82 του κανονισμού (ΕΟΚ) αριθ. 2913/92 του Συμβουλίου (7), τα ζώα που εισάγονται τίθενται υπό επιτήρηση προκειμένου να εξασφαλιστεί ότι πραγματοποιείται πάχυνση για περίοδο τουλάχιστον 120 ημερών σε μονάδες παραγωγής οι οποίες πρέπει να αναφέρονται από τον εισαγωγέα κατά τον μήνα που έπεται της θέσης σε ελεύθερη κυκλοφορία των ζώων. Άρθρο 2 Το άρθρο 3 παράγραφος 1 του κανονισμού (ΕΟΚ) αριθ. 438/2009 αντικαθίσταται από το ακόλουθο κείμενο: «1. Κατ’ εφαρμογή του άρθρου 82 του κανονισμού (ΕΟΚ) αριθ. 2913/92 του Συμβουλίου (8), τα ζώα που εισάγονται τίθενται υπό επιτήρηση προκειμένου να εξασφαλιστεί ότι δεν σφάζονται εντός τεσσάρων μηνών από τη θέση σε ελεύθερη κυκλοφορία. Άρθρο 3 Στο άρθρο 4 παράγραφος 1 πρώτο εδάφιο του κανονισμού (ΕΚ) αριθ. 1064/2009, η εισαγωγική περίοδος αντικαθίσταται το ακόλουθο κείμενο: «Σύμφωνα με το άρθρο 82 του κανονισμού (ΕΟΚ) αριθ. 2913/92 του Συμβουλίου (9), η κριθή που εισάγεται δυνάμει της παρούσας δασμολογικής ποσόστωσης αποτελεί αντικείμενο τελωνειακής επιτήρησης η οποία αποσκοπεί να διασφαλίσει ότι: Άρθρο 4 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Τα άρθρα 1 και 2 εφαρμόζονται από την 1η Ιουλίου 2009. Το άρθρο 3 εφαρμόζεται από την 1η Ιανουαρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 31 Μαρτίου 2010.

Εμπορικές πράξεις

Εμπορική νομοθεσία

ΤΕΛΩΝΕΙΑΚΗ ΝΟΜΟΘΕΣΙΑ


ΑΠΌΦΑΣΗ ΤΟΥ ΣΥΜΒΟΥΛΊΟΥ της 18ης Ιανουαρίου 2011 για την υπογραφή της συμφωνίας μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με την προστασία των ονομασιών προέλευσης και των γεωγραφικών ενδείξεων των γεωργικών προϊόντων και των τροφίμων, η οποία τροποποιεί τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (2011/51/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 5, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (1) (εφεξής αποκαλούμενη «γεωργική συμφωνία») άρχισε να ισχύει την 1η Ιουνίου 2002. (2) Το άρθρο 12 της γεωργικής συμφωνίας προβλέπει ότι η γεωργική συμφωνία μπορεί να αναθεωρηθεί κατόπιν αιτήματος εκατέρου των μερών. (3) Μια κοινή δήλωση σχετικά με την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων επισυνάπτεται στην τελική πράξη της γεωργικής συμφωνίας. (4) Η Επιτροπή διαπραγματεύτηκε, εξ ονόματος της Ένωσης, συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με την προστασία των ονομασιών προέλευσης και των γεωγραφικών ενδείξεων των γεωργικών προϊόντων και των τροφίμων (εφεξής αποκαλούμενη «συμφωνία»), η οποία τροποποιεί τη γεωργική συμφωνία με την προσθήκη νέου παραρτήματος 12. (5) Η απόφαση 2002/309/ΕΚ, Ευρατόμ του Συμβουλίου και της Επιτροπής σχετικά με τη συμφωνία επιστημονικής και τεχνολογικής συνεργασίας, της 4ης Απριλίου 2002, για τη σύναψη επτά συμφωνιών με την Ελβετική Συνομοσπονδία (2) ορίζει την εσωτερική διαδικασία για τη θέσπιση της θέσης της Ένωσης σχετικά με τα ζητήματα που αποτελούν αντικείμενο αποφάσεων της μεικτής επιτροπής του άρθρου 6 παράγραφος 3 της γεωργικής συμφωνίας. Είναι σκόπιμο να ορισθεί ομοίως η εσωτερική διαδικασία για τη θέσπιση της θέσης της Ένωσης όσον αφορά τα ζητήματα που συνδέονται με το παράρτημα 12 της εν λόγω συμφωνίας. (6) Η συμφωνία θα πρέπει να υπογραφεί, εξ ονόματος της Ένωσης, υπό την επιφύλαξη της σύναψής της σε μετεγενέστερη ημερομηνία, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η υπογραφή της συμφωνίας μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με την προστασία των ονομασιών προέλευσης και των γεωγραφικών ενδείξεων των γεωργικών προϊόντων και των τροφίμων, η οποία τροποποιεί τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων εγκρίνεται, εξ ονόματος της 'Ενωσης, υπό την επιφύλαξη της σύναψης της εν λόγω συμφωνίας (3). Άρθρο 2 Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν, εξ ονόματος της Ένωσης, τη συμφωνία, υπό την επιφύλαξη της σύναψής της. Άρθρο 3 Όσον αφορά τα ζητήματα που αφορούν το παράρτημα 12 της γεωργικής συμφωνίας και τα προσαρτήματα αυτού, η θέση της Ευρωπαϊκής Ένωσης για τα ζητήματα που αποτελούν αντικείμενο αποφάσεων της μεικτής επιτροπής γεωργίας κατά τα αναφερόμενα στο άρθρο 6 παράγραφος 3 της γεωργικής συμφωνίας θεσπίζεται από την Επιτροπή σύμφωνα με τη διαδικασία που ορίζεται στο άρθρο 15 του κανονισμού (ΕΚ) αριθ. 510/2006 του Συμβουλίου (4). Άρθρο 4 Η παρούσα απόφαση αρχίζει να ισχύει την ημερομηνία της έκδοσής της. Βρυξέλλες, 18 Ιανουαρίου 2011.


ΚΑΝΟΝΙΣΜΌΣ (ΕΕ) αριθ. 362/2011 ΤΗΣ ΕΠΙΤΡΟΠΉΣ της 13ης Απριλίου 2011 για την τροποποίηση του παραρτήματος του κανονισμού (ΕΕ) αριθ. 37/2010 σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης, όσον αφορά την ουσία μονεπαντέλη (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (1), και ιδίως το άρθρο 14 σε συνδυασμό με το άρθρο 17, Έχοντας υπόψη τη γνώμη του Ευρωπαϊκού Οργανισμού Φαρμάκων που διατυπώθηκε από την επιτροπή φαρμάκων για κτηνιατρική χρήση, Εκτιμώντας τα ακόλουθα: (1) Τα ανώτατα όρια καταλοίπων για τις φαρμακολογικώς δραστικές ουσίες οι οποίες προορίζονται να χρησιμοποιηθούν στην Ένωση σε κτηνιατρικά φάρμακα για τροφοπαραγωγικά ζώα ή σε βιοκτόνα προϊόντα που χρησιμοποιούνται στη ζωοτεχνία πρέπει να καθορίζονται σύμφωνα με τον κανονισμό (ΕΚ) αριθ. 470/2009. (2) Οι φαρμακολογικώς δραστικές ουσίες και η ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης καθορίζονται στο παράρτημα του κανονισμού (ΕΕ) αριθ. 37/2010 της Επιτροπής, της 22ας Δεκεμβρίου 2009, σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης (2). (3) Η ουσία μονεπαντέλη περιλαμβάνεται στον πίνακα 1 του παραρτήματος του κανονισμού (ΕΕ) αριθ. 37/2010 ως επιτρεπόμενη ουσία για τα πρόβατα και τις αίγες όσον αφορά τους μυς, τον λιπώδη ιστό, το ήπαρ και τους νεφρούς, εκτός από τα ζώα που παράγουν γάλα για κατανάλωση από τον άνθρωπο. Η ισχύς των προσωρινών ανώτατων ορίων καταλοίπων (εφεξής «ΑΟΚ») για την εν λόγω ουσία που ορίζονται για τις αίγες θα λήξει την 1η Ιανουαρίου 2011. (4) Υποβλήθηκε στον Ευρωπαϊκό Οργανισμό Φαρμάκων αίτηση παράτασης της προθεσμίας ισχύος για τα προσωρινά ΑΟΚ της υπάρχουσας εγγραφής για την ουσία μονεπαντέλη, τα οποία εφαρμόζονται στις αίγες. (5) Η επιτροπή φαρμάκων για κτηνιατρική χρήση συνέστησε την παράταση της χρονικής περιόδου για την οποία ισχύουν τα προσωρινά ΑΟΚ για την ουσία μονεπαντέλη για τις αίγες. (6) Συνεπώς, η εγγραφή για την ουσία μονεπαντέλη στον πίνακα 1 του παραρτήματος του κανονισμού (ΕΕ) αριθ. 37/2010 θα πρέπει να τροποποιήσει ώστε να παραταθούν τα προσωρινά ΑΟΚ για τις αίγες. Τα προσωρινά ΑΟΚ που παρατίθενται στον πίνακα για την ουσία μονεπαντέλη για τις αίγες θα πρέπει να λήξουν την 1η Ιανουαρίου 2012. (7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής κτηνιατρικών φαρμάκων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΕ) αριθ. 37/2010 τροποποιείται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 13 Απριλίου 2011.

Πολιτική για την υγεία

ΑΓΟΡΑΝΟΜΙΚΗ ΝΟΜΟΘΕΣΙΑ